Hag ar respontoù!\nEus tu ar pourchaserien\nDaoust hag eo ret din kaout div gef ?\nKet, n’eus diaester ebet evit ar c’hef. Un ostilh evit paeañ e-giz unan all eo ar Bizh, talvoudegezh an euro a zo ganti. Tu a zo programmiñ ur mod all da baeañ war ar c’hef enrollañ. Laket e vo giz un iz-kont teñzorerezh (Kont klas 5 pe 467: Dleour a bep seurt).\nBemdez e vo ret kontañ ar bilhiji Bizh evit gwiriekaat ar c’hont pemdeziek e Bizh.\nE euroioù e vo enrollet ar sammadoù er c’hontouriezh. Evit an diskleriadurioù sokial ha tailhoù e vo diskleriet euroioù ivez.\nPenaos e vez lakaet ar Bizh er c’hontouriezh?\nNe vez ket lakaet ar Bizh war wel er c’hontouriezh. Enrollet e vez pep eskemm e euro. Ar memes tailhoù ha taosoù e vez gant ar Bizhoù ha gant an euroioù.\nUn doare da baeañ eo ar Bizh nemetken, e-giz ur chekenn vakañsoù, ur skrid-prenañ pe un tiked preti…\nDaoust hag eo ret diskleriañ ar Bizh d’an tailhoù?\nKet, bepred e vez enrollet ho gwerzhioù e euro ha notennet en ho kontouriezh e euro. Pep diskleridur e vez graet e euro (TGO, tell war ar c’horvoder, tell war an embregerezh…).\nDaoust hag e c’hellan asantiñ ur paeamant e euro hag e Bizh war ar memes-tro?\nYa, tu zo paeañ e meur a doare evit ur brenadenn. Evit ur produ a goust 13,85€ da skouer e c’hello ar bevezer reiñ 13,50 Bizh gant bilhiji 10, 3 ha 0,5 Bizh ha klokaat gant 35 santim gant pezhioù euro.\nPenaos rentañ ar moneiz war ar Bizh?\nPa vez paeet e Bizh e rentoc’h ar moneiz e Bizh. Met ne c’hellit ket rentañ euroioù pa ‘z eo bet roet Bizhoù.\nN’eus ket kement a bilhiji e Bizh eget ma ‘z eus pezhioù evit ar santimoù euroioù. D’ar c’houlz-se eo ret ober e-giz gant ar chekennoù vakañsoù: ret eo goulenn ar sammad rik digant ar bevezer-ez.\nMa goust ur produ 3,30 € e c’hel ar bevezer reiñ 3 Bizh ha 30 santim euro.\nGellet a ra ivez reiñ 3 Bizh hag un euro. D’ar c’houlz-se e rentit 70 santim euro dezhi pe dezhañ. Gant ar pezhioù euro e vez graet neuze evit tizhout ar gont rik.\nPetra ‘ran pa ‘m eus re a Bizhoù?\nTreiñ er vro eo pal ar moneiz lec’hel evit krouiñ pinvidigezh er vro. Ar gwellañ neuze eo kavout pourvezerien lec’hel. Gellet a ra ar gevredigezh MLK-Gwened sikour ac’hanoc’h evit kavout lod.\nMa n’ eo ket posupl kavout pourvezerien lec’hel e c’hellit:\nPaeañ ul lodenn eus ho c’hopr deoc’h pe hini ho implijidi gant ar Bizh, ma asantont;\nImplij anezho e-giz an implijerien all;\nEskemm anezho e euroioù en-dro. Ret eo mont a darempred gant ar gevredigezh MLK-Gwened d’ar c’houlz-se (contact@bizh.bzh pe 07.67.76.96.78).\nDaoust hag e c’hellan paeañ va c’hopridi e Bizh?\nYa, ar gwir ‘zo d’en ober hervez al lezenn, keit ma ne vez ket roet ouzhpenn 1 500 € [1, 2], ha gant ma vez asantet gant an implijiad. Ret eo notenniñ ar sammad roet e Bizh war ar fichenn gopr e-giz ma vefe arc’hant laosk.\nN’eus bevenn ebet a-fed sammad evit an dud e-penn an embregerezh.\nPetra a zegas din asantiñ ar Bizh em stal?\nUr seurt label eo ar Bizh, un doare da vezañ anavezet. Pa ‘z a ur bevezer en ur stal a asant ar Bizh e oar eo engouestlet an embregerezh evit lec’helaat an eskemmoù, hag en deus ur preder ekologel hag sokial.\nUn doare eo da reiñ an tu d’ar geodedourien da “vouezhiañ” evit stal-mañ-stal, en ur brenañ ganto.\nUn doare eo ivez da embarzhiañ ur rouedad frammoù lec’hel o deus ar memes sell etik hag ekologel.\nEus tu an implijerien\nPelec’h e c’hellan eskemm ma euroioù e Bizhoù?\nEr stalioù eskemm ez eus tu en ober. Ur pegsun glas a zo war o rakstal. Setu al listennad: [LISTE COMPTOIRS D’ECHANGES sur le site www.bizh.bzh]\nPelec’h dispign ar Bizhoù a zo ganin?\nE stalioù ar rouedad e c’hellan prenañ traoù. Ur pegsun ruz a zo war o rakstal pe ur skritell war o stand evit ar re a zo war ar marc’had. Amañ e kavoc’h roll ha kartenn ar stalioù a asant ar Bizh: [ LISTE ET CARTE PRESTATAIRES sur le site www.bizh.bzh]\nDaoust hag e c’hellan amdreiñ ma Bizhoù e euroioù en-dro?\nKet, n’eus nemet ar pourchaserien a c’hell en ober.\nM’o peus diaesterioù da implij ho Bizhoù e c’hellit dont e darempred gant ar gevredigezh MLK-Gwened hag e vo kavet un diskoulm.\nDaoust hag eo ret bezañ o chom war tiriad mor Bihan Gwened Tolpad evit ober gant ar Bizh?\nN’eo ket ur redi evit an dud prevez. An dra nemetañ a zo ret eo emezellañ er gevredigezh MLK-Gwened.\nPerak eo ret emezellañ er gevredigezh MLK-Gwened?\nNe vez aotreet gant al lezenn daoreoù paeañ all estreget an euro nemet ma vezont implijet e diabarzh ur strollad tud. Krouet eo bet ar gevredigezh MLK-Gwened evit ober war-dro ar Bizh. Pa emezelloc’h er gevredigezh-se e lakit raktres ar moneiz lec’hel da vevañ hag e c’hellit ober war ar pemdez evit tizhout palioù ar garta.\nPenaos emezelleñ er gevredigezh MLK-Gwened?\nEn-linenn e c’hellit leuniañ ar feurmskrid. En ur stal eskemm e c’hellit emezellañ ivez. 10 € eo ar skodenn vloaziek (pe sammad kengred).\nDaoust hag ez eus ur riskl e kollfe ma bilhiji Bizh o dalvoudegezh?\nUn euro a vez lakaet war ur gont en Nef evit pep Bizh roet d’an implijerien. Ur font gwarantiñ eo. Ma vez paouezet gant ar raktres e vo tu eskemm ar bilhiji Bizh a zo ganeoc’h e euroioù en-dro neuze, evit ar memes talvoudegezh.\nC’hoant ‘m eus kinnig d’un embregerezh emezellañ. Penaos ober?\nSoñjal a rit en ur stal en deus ar memes talvoudoù hag ar Bizh? Komzit dezhañ / dezhi eus ar raktres!\nWar hol lec’hien internet www.bizh.bzh e c’hello kavout titouroù ha goulenn emezellañ. Deuit e darempred ganeomp ha ez aimp da gejañ gantañ / ganti.\nDaoust hag e c’hellañ prenañ traoù gant moneizioù lec’hel all?\nKet. N’eus nemet ar Bizh ez eus tu ober ganti hiziv an deiz war takad Mor Bihan Gwened Tolpad. N’eus ket tu implij moneizioù lec’hel all amañ.\nUn devez bennak e vo tu marteze, hervez an eskemmoù a zo er mare-mañ etre ar moneizioù lec’hel e Breizh.\nEus tu ar moneiz\nHervez lezenn eo ar moneiz lec’hel?\nYa, e-giz ur skrid-prenañ pe un tiked preti. Amañ n’eus tu implij ar moneiz lec’hel e diabarzh ur rouead a zouj ouzh talvoudoù zo nemetken. N’eus efed ebet war kontouriezh an embregerezhioù, e euroioù e vez disklêriet an tailhoù hag an taosoù. 1 Bizh = 1 €.\nReolennet e vez ar moneizioù lec’hel klokaat gant al lezenn war an ekonomiezh sokial ha kengred (ESS), votet d’an 31 a viz Gouere 2014 (mellad L311-5 ha 6).\nPetra ‘teu da vezañ an euroioù eskemmet e Bizhoù ?\npep euro roet a-enep ur Bizh e vez lakaet war ur gont a-ratoz gant ar gevredigezh MLK-Gwened. Ar “Font gwarantiñ” a vez graet eus anezhañ. En Nef emañ ar c’hont-se.\nDaoust hag ur riskl falsadur a zo gant ar Bizh?\nN’eus riskl ebet koulz lavaret dre ma ‘z eo suraet ar bilhiji. Ouzhpenn-se n’eus ket kalz a chañsoù e tispignfe arc’hant ur falser evit flodañ en ur roueded lec’hel bihan.\nPeseurt difoc’hioù a zo gant ur SEL (Sistem Eskemm Lec’hel)?\nEn ur SEL e vez eskemmet gouiziegezhioù ha servijoù etre tud prevez nemetken, pe etre kevredigezhioù. Un seurt trok eo, gant kalz a dud, gant ar pal broudañ an darempredoù kenskoazel. Alies eo an amzer an unanenn (1 vunutenn = 1 SEL da skouer). Dre ma n’eus liamm ebet gant an euro n’eus ket tu eskemm gant embregerezhioù pe strollegezhioù. Er sistem ekonomiel emañ ar moneiz lec’hel. Daou sistem disheñvel int neuze met kenglotus e c’hellont bezañ!\nPeseurt difoc’hioù a zo gant ar Bitcoin?\nUn enep-Bitcoin eo ar Bizh!\nUr moneiz bedel eo ar Bitcoin. N’eo ket liammet gant an ekonomiezh gwirion ha servijout a ra evit ar brokerezh. Er c’hontrol eo harpañ an treuskem ekologel ha kengret pal ar Bizh. E stumm biljiji paper eo ar Bizh ivez.\nEvit gouzout hiroc’h: http://monnaie-locale-complementaire-citoyenne.net/bitcoin/\nEus tu ar stalioù eskemm\nPetra eo ur stal eskemm?\nUl lec’h e lec’h ma c’hell an dud eskemm euroioù e Bizhoù eo ar stalioù eskemm. Ur c’hoñvers e c’hell bezañ pe ur stand dalc’het gant ar gevredigezh MLK-Gwened.\nTu zo emezelañ er gevredigezh MLK-Gwened er stalioù eskemm ivez.\nPenaos dont da vezañ ur stal eskemm?\nMa ‘z oc’h ur pourchaser e c’hellit goulenn bezañ ur stal eskemm ivez? Ur c’henemglev a-ratoz a vo ret sinañ d’ar c’houlz-se. Deuit e darempred ganeomp!\nPenaos ez a en-dro ur stal eskemm?\ngant ar gevredigezh MLK-Gwened e vez pourvezer an Bizhoù d’ar stal eskemm. Ur restr emezeladurioù ha kartennoù ezel a zo er stal eskemm ivez.\nUr c’hontouriezh a-ratozh a vez dalc’het evit an euroioù a vo lakaet war er font gwarantiñ.\nMa fell d’ur bevezer ober gant ar Bizh hep ma vefe ezel eus MLK-Gwened e ranko leuniañ ar feurmskrid emezellañ ha paeañ ar skodenn. Diskleriañ a ra neuze bezañ a-du gant karta ar moneiz, gant statudoù ar gevredigezh ha gant ar reoliadur diabarzh. Resevout a ra ur gartenn ezel.\nMa ‘z eo ezel ar bevezer e c’houlenn ar stal eskemm e gartenn ezel digantañ. Roet e vez dezhañ ar sammad Bizhoù a-enep ar memes sammad e euro.


14/01/2010 : Skolaj Diwan Kemper, treuskas ar yoga a remziadoù da remziadoù - Articles 2009-2010 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2009-2010 >\t14/01/2010 : Skolaj Diwan Kemper, treuskas ar yoga a remziadoù da remziadoù\nTroet e vo e brezhoneg un danevell ha savet e vo ur film war-lerc’h, ur pezh-c’hoari a vo savet gant perzhiadur Bob Simon ha Mona Bouzec, desket e vo kanañ gant brezhonegerien. Graet e vez ivez dija un dra dreist-ordinal : bep lun e kej un ugent bennak a grennarded gant ur brezhoneger a-vihannik, kelenner war ar yoga !\n«Kemerit ho anal » eme Manu Mehu gant pouez-mouezh ar vro vigoudenn. Tout ar gentel vez graet e brezhoneg gant ar c’helenner hag a zo ivez animatour e France Bleu Breizh Izel. Dirazañ ar skolajidi eus ar 6vet betek an trede klas, azezet evel kemenerien gwechall, a selaou anezhañ, aketus. N’eus trouz ebet er sal. Goude un devezh-skol e vez sioulaet ar vugale gant ar yoga. « Ober a ra un ehanig goude ar c’hentelioù » a zispleg ur plac’h yaouank. «C’hoant hon eus kousket war-lerc’h» a lavar unan all.\nRener ar skolaj, Padrig an Habask a zo ivez er sal, ne ra ket vat ar yoga nemet d’ar vugale ! « Deut oa ar mennozh-se deomp e penn-kentañ ar bloavezh-skol. Iffig Flatres (rener Ti ar vro Kemper ha kaner) oa deut er skolaj, heuliañ a ra kentelioù yoga gant Manu ha komzet en deus ganeomp dioutañ. Ha dibabet hon eus pediñ ‘nezhañ bep lun. » Brezhoneger mat eo Manu Mehu, ha savet e vez ur bern emgavioù gantañ. Setu perak e klot mat gant reolennoù an oberiadenn Klaskerien ha Treizherien soñjoù. Digor eo ivez ar gentel da gerent ar vugale.\nNeus nemet ur gudenn : « Lod o defe ezhomm mont d’ar yoga met kavet e vez nemet skolajidi fur ha sioul » eme Padrig an Habask. Setu perak ez aio marteze ar gentel war vrasaat ar bloaz a zeu !\nAu collège Diwan de Quimper, quatre projets vont voir le jour. L'un d'entre eux a déjà commencé : des cours de yoga en breton ! Tous les lundis, Manu Méhu, bretonnant de naissance, vient au collège pour relaxer les élèves.


Istor Breiz, 1893/Rann 02 - Wikimammenn\nIstor Breiz, 1893/Rann 02\nJ.-A. Lefournier, 1893 (p. 41-55)\n◄ An Druzed ; Elora, Konan Meriadek, santez Ursula (trede kanvet). Beuzeudigez ar ger a Is ; ar roue Gradlon, an aotrou sant Guenole ; Landevennec ; an aotrou sant Kaorintin (pempet kanvet). Bretouned ar Vreiz-Veur ; ar Saozon ; ar roue Arthur hag he marc’heien (c’huec’hvet kanvet). ►\nE ker a Iz netra nevez, nemet ar festou ve bemdez,\nE ker a Iz nemet traou koz, rag ar festou a zo bemnoz.\nErc’h oa kouezet epad an noz, hag an dud euz a Ger-Anna na laoskent ket ar paourkez dall da vont kuit. Peb ozac’h a gomeraz Iann an eil goude egile en he dy. Iann a zeske ar c’hatekiz d’ar vugale vihan en deiz ; ha pa zeue an noz e kounte istor ar Vreiz. En noz-ma-ta an dall koz a gomzaz evellen :\nEur Roue euz a behini an istor a barlant heb douetans eo ar roue Gradlon-Meur, hen oa roue er bro Kerne, hag en doa kemeret evit ker-ben he rouantelez ar ger a Iz.\nPlijet gant Doue ober din ar c’hras da lavarout ervad beuzeudigez ar ger a Iz, hi zo bet kastizet gant an Aotrou Doue evel ar c’herriou Sodom ha Gomor. Klevet o peuz aliez komz euz ar ger a Iz, e mor Douarnenez ; ker ken kaer ma lavarer : « Abaoue ar ger a Iz neuz ker par da Bariz. » Kement a duchentilet oa er ger-ze gant ar roue Gradlon-Veur, ma lavarer choaz : « Pemp mantel skarlet ha tri-ugent, heb niver ar re all, a zeue bep sul euz ar ger a Iz d’an offeren da Lanval. » Ar ger a Iz a oa var lez ar mor, ha darn euz an tiez oa savet tre en aod var treujennou guez braz laket doun er mor. Klevet oc’h euz marteze ar vartolodet o lavarout ez euz en Europa, e tu ar sao-heol, eur ger hanvet Venis, pehini zo gret en doare-ze. Ar mor oa kendalc’het e kichen ker gant mogeriou braz, sarret gant doriou, a bere ar roue hebken en doa an alc’huez, hi oa eun alc’huez aour. Hen dougen a ree, stag euz he c’houzoug, evel ma lavar an istor : kaer oa guelet ar roue gant he vantel moug hag he vleo guen kan var he choug, hag he alc’huez aour euz kerc’hen he c’houg.\nAr roue Gradlon, oa o chom er ger a Iz, hen oa eur c’hristen mad. Lavaret a reer e ker na vije bemdez nemet c’hoariou. Eun devez ma oa eur c’hoari emgann eno, oa deuet kals tud estren, eun den iaouank euz ar re huela, ha karet gant ar roue, oa taolet divar he varc’h var an dachen gant kement a nerz ma varvaz var an taol. Sant Guenole, o vont da velet ar roue Gradlon, o veza klevet ar pez oa c’hoarvezet, a ieaz beteg an den iaouank kez-ze. En em daol a reaz var he zaoulin en eur lavaret : Breur, e hano an hini en deuz da grouet, sav en da za. Ker buhan an hini maro a zavaz, hag an oll souezet a veulaz an Doue oll-galloudek.\nSant Guenole, an hini a reaz an dra burzuduz-ze, a oa mab da Fragan, deut euz ar Vreiz-Veur er barrez Ploufragan. Tremen a ree he amzer er beden, o choum gant sant Kaorintin e koat Nevet e kichen Menec’hom, e parrez Ploumodiern. Na iee d’ar guer a Iz nemet pa oa mad evit ar vro. Gradlon-Veur hen gare kals, ha selaou a ree he aliou. Eur veich sant Guenole a zaveteaz ar vro, ha setu ama pe doare : An Normandet, tud a vor ha paganet, na glaskent nemet aour hag arc’hant, hag a zistruje beteg an ilizou, a ziskennaz en amzer-ze e parrez Guik-Seni, e Leon. Eur bugel, o sellet ouz ar mor, a iouaz er chis-man : « Va Doue, me a vel mil guern ! » Sant Guenole, oa neuze e Lesguen, er barrez Plouguen e Leon, — e leac’h ma jom c’hoaz chapel ar maner koz Lezguen, pe Lezven, da lavaret eo, maner guen. (Guen oa hano mam sant Guenole), — a aliaz he dad da vont eneb an Normandet. Mont a reaz ha trec’het oant gantan en eun dachen hanvet Izel-vez, e parrez Plounevez. Eur groaz zo savet e tachen Lanvengat e Guik-Seni, el lec’h m’an doa ar bugel guelet listri an Normandet da genta. Guenole zo bet ive en enez Sizun, e pelec’h em euz guelet va unan ar vorc’h hanvet borc’h Sant-Guenole. Kuitaat a reaz an enez evit mont da Gemper da velout sant Kaorintin, eskop euz ar ger-ze. Sant Kaorintin en doa bet he balez digant ar roue Gradlon evit chomm ennan. Sant Guenole a oa great abad euz eur gouent e Landevenek. Ar roue Gradlon a reaz sevel ar gouent-ze.\nMa oa ar roue Gradlon douget kals d’ar relijion, ma iee kement a duchentilet d’an offeren peb sul, an darn vuia euz an dud er ger a Iz a veve evel paganet, ha ma voa aliez e kichen ar roue eun æl evel sant Guenole, e oa bemdez gantan eun diaoul. Merc’h ar roue, hanvet Dahut, oa unan euz ar re falla, ha skuiza a reaz madelez Doue dre he dizurchou. Eun nozvez-ta oa klevet e ker ar iud spountuz-man : « Laosket ar puns, beuzet ker ! » Piou en doa kemeret an alc’huez ha digoret an noriou euz tu ar mor ? Den ner goar. Neuze a zeuaz eun trouz euzuz evel pa zav ar mor er goal amzer. An dud oa dihunet dre mouez spountuz ar mor ; re zivead oa. Sant Guenole a zeuaz da zihun ar roue : Aotrou, emezan, sav diallen, bas da varc’h, ha kuit a gren ; ema ar mor o redek dreist he lenn. Ar roue a zentaz, hag o kemerout he varc’h, hag he verc’h Dahut a dreon, a reaz kement a diz ma zeue an tan euz he hern. Pegen buhan bennak ma iee, ar mor a zeue buhanoc’h c’hoaz var he lerc’h ; ha glebiet oa treid ar marc’h, pa glevaz ar roue Gradlon eur vouez euz an env, pehini a lavare : « Taol er mor an diaoul divar an dalben ! » Ar roue, spountet, a daolaz en traon he verc’h, hi a gouezaz er mor el lec’h hanvet breman Poul-Dahut.\nEvel-ze, a leverer, eo bet beuzet ar c’haëra ker zo bet e Breiz. An dud a oa enni en em roe d’ar vezventi, hag a ree kalz a fallagriez. Bepret e bet lavaret : Ar Vretonet a oar gouzanv gant kaloun peb labour ha peb poan ; o ma c’hellent ive gouzanv ar sec’het ! O utinam possint sic tolerare sitim ! Doue a roaz d’ar vezverien euz ar ger a Iz beteg re da eva.\nAliez oun bet e Landevennek, ha guelet em euz, e va amzer vad, ar mogeriou koz euz kouent sant Guenole. Er gouent-ze a oa bez ar roue Gradlon-Veur oa sebeliet eno : ha guechall ar veleyen euz ar parreziou tosta, evel Sant-Nik, Argol, Telgruk, Dineol ha Krozon, a iee dy peb bloaz da bedi evit repos ene ar roue Gradlon. E parrez Kraon pe Krozon, e kichen Kerbeneon, e veler eur bern bili, bez Rivoalen. Heman oa mab da Gradlon-Veur hag en deuz gouarnet bro Krozon ha great lezennou dezi. Evel-ze kement hini a dremen dre Vreiz a hell guelout e pep lec’h testeni euz ar pez zo c’hoarveet enni.\nLandevennek, ar sonj euz da amzer tremenet a zo trist evel ar mogeriou distrujet euz da abaty, e pelec’h ne gaver mui nemet drez ha spern var bez ar roue Gradlon-Meur ! An douar a vresser dindan an treid en da iliz a zo santel ! Nag a venec’h leun a zantelez o deuz bevet hag a zo douaret e Landevennek : sant Guenole, sant Guenaël, sant Riok, sant Deï, sant Konogan, sant Morbret, sant Ydunet, sant Gozian hag eun niver braz a re all. An aotrou Iann Langoueznou, maro santelamant er bloavez 1359 pe var dro.\nMogueriou an abaty a zo breman dizoloët ha kempennet dre sourci an Aotrou kondt de Chaluz.\nAn hini a sell a beb tu euz an abaty hag a zalc’h he zaoulagad var ar mor, a c’hleb aochou al lec’hik dudiuz-ze, a zant he galon douget d’ar beden ha d’an orœson ; ha n’en em souez ket m’an deuz bet abat Landevennek komposet ar c’han latin kaer evit soulajamant an eneou euz ar Purgator : Languentibus in Purgatorio. Evit derc’hel sonch euz ar mirakl erruet e kichen Lesneven euz bet savet tost da Landevennek eur chapel dindan hano an Intron-Varia ar Folgoat, evel ma zaver e peb leac’h chapeliou dindan hano ar Verc’hez ar Salet. Ar re na ouezont ket an istor euz ar Vreiz, ha ne deo ket studiet avoalc’h, o deuz sonjet en doa bevet Salaün e kichen Landevennek. Cetu petra lavar var gement-ze abat Landevennek he unan : « Salaün oa eur paourkez innosant a glaske an aluzen er c’herriou tost da Lesneven : Me va unan, eme Iann Langoueznou, em euz guelet ar mirakl (eur fleurdelizen a zeue euz al leac’h ma oa douaret Salaün ha var he deliou oa merket e lizerennou aour : Ave Maria). Gret em euz e latin eur c’hantik evit soulajamant eneou ar Purgator, enni meuz skrivet c’huec’h gueich : o Maria ! o Maria ! hag a zo kanet brema e va abaty Landevennek hag er c’houenchou stag outy. »\nDivar ben ar roue Gradlon em euz klevet c’hoaz e oa eun devez e koat Nevet gant kals a noblanç. En em gavout a reaz var dro kreizde el lec’h ma joume sant Kaorintin. Ar sant n’en doa da ginnik d’ar roue nemet dour hag eur pesk bihan : troc’hi a reaz dezan al lost, hag hen roaz da keginour ar roue evintan hag he duchentilet. Ar c’heginour oa goal souezet o velout ken neubeut evit kement a dud. Senti a reaz koulskoude euz sant Kaorintin hag a lakeaz lost ar peskik da boaza. O tra burzuduz ! Lost ar pesk a zeuaz braz avoalc’h evit terri ho naon dezo oll. Eul Leoniard diskredig pe inkredul, a fellaz dezan guelout ar pesk burzuduz-ze a veve e feunteun sant Kaorintin, hag a oa choumet beo en despet ma oa troc’het he lost dezan, ha troc’hi a reaz he unan eun tam euz ar pesk. Evit punissa an den kurius, ar pesk a zisparissaz, hag abaoue n’er gueler mui o redek ebarz ar feunteun. Evel-ze a ree an Aotrou Doue burzudou evit ma vije kresket ar feiz en hor bro. Ra vezo meulet da viken.\nAdtapet diwar « https://br.wikisource.org/w/index.php?title=Istor_Breiz,_1893/Rann_02&oldid=168615 »\nKemm diwezhañ d'an 10 C'hwe 2021 da 19:30\nKemmoù diwezhañ degaset d'ar bajenn-mañ d'an 10 C'hwe 2021, da 19:30.


Howard Pyle (5 a viz Meurzh 1853 – 9 a viz Du 1911) a zo un treser amerikan hag ur skrivagner levrioù evit ar vugale Genidik e oa eus Wilmington (Delaware), fin e vuhez en doa tremenet e Firenze en Italia.\nMorlaeron oc’h en em gannañ evit tapout un teñzor, tennet eus Howard Pyle's Book of Pirates\nE 1894 e kelennas an tresañ e Drexel Institute of Art, Science and Industry (hiziv an deiz Drexel University). Goude 1900 e savas ur skol, enni e studias Olive Rush ha Newell Convers Wyeth. Kelenn a reas ivez e Brandywine School, e-touez e skolidi e voe Maxfield Parrish, Frank Schoonover, ha Jessie Willcox Smith.\nUnan eus tresadennoù Pyle diwar-benn ar Roue Arzhur\nBrudet eo a-drugarez d’e levrioù diwar-benn ar Grennamzer, en o zouez The Merry Adventures of Robin Hood, hag un heuliad peder levrenn diwar-benn ar Roue Arzhur. Pa skeudennas troioù-kaer Robin Hood e kemmas pennadoù zo evit ma klotfent gant oad e lennerien. Da skouer e-barzh Robin Hood's Progress to Nottingham, e tle Robin bezañ lazhet pevarzek koadour peogwir ne felle ket dezhañ paeañ e zle. Pyle a ouzhpennas e oa bet gourdrouzet Robin ganto, ha setu perak en doa ranket en em zifenn.\nE 1888 e skrivas Otto of the Silver Hand. Skeudennet en deus kalz testennoù diwar-benn an istor ha romantoù avañturioù e kazetennoù evelHarper's Weekly pe c’hoazh St. Nicholas Magazine. Ur film The Black Shield of Falworth (1954) e ditl, a zo bet savet diwar e oberenn diwar-benn an dud-houarn.\nBuhez Pyle ha kontadennoù diwar-benn RobinHood\nOberennoù gant Howard Pyle e Project Gutenberg\nAdtapet diwar « https://br.wikipedia.org/w/index.php?title=Howard_Pyle&oldid=1820187 »


Spered ar vro - Denez. « E pep lec’h e skrivan » - Le Télégramme\nPublié le 05 janvier 2017 à 10h31 Modifié le 05 janvier 2017 à 10h41\nDenez. « E pep lec’h e skrivan »\nResevet en deus ar c’haner brudet ar priz Imram, e miz Here. Ur priz lennegel, da enoriñ oberenn an arzour, leun a raktresoù gantañ evit ar bloaz nevez.\nMuioc’h evit 150 gwerz a zo bet savet gant Denez. Foto Marina Chelin\nAr Priz Imram a vez roet bep bloaz da skrivagnerien pe kanerien, da enoriñ un oberenn lennegel e brezhoneg. Souezhet oc’h bet o kaout ur priz evel hemañ?\nN’on ket bet souezhet kement-se. Egwirionez, skrivañ gwerzioù zo heñvel ouzh skrivañ barzhonegoù, d’am soñj. Orin ar gwerzioù eo gwerzennoù lakaet warno un ton : ne ran nemet kanañ barzhonegoù ar vro, e spered ar vro’ benn ar fin.\nBob Dylan zoken en deus resevet Priz Nobel al lennegezh warlene...\nYa ! Ha farsus eo rak, justamant, e oa bet skrivet ur wech diwar va fenn e oan « le Bob Dylan breton » !\nAbaoe pegeit amzer e skrivit gwerzioù ?\nKroget oan da skrivañ pa oan yaouank flamm. Bevañ a raen en un natur gouez, ‘kichen ar mor, e Santeg : ar reier, ar mor, an avel, o deus awenet va spered. Soñj mat ‘m eus eus ar gwerz kentañ a oa bet skrivet ganin : «Gwerz ar plasenner» e anv. Diwar istor va zad-kozh ‘m oa skrivet ar gwerz-se, hag a gonte penaos ‘ teue bemdez mistri tiez-feurm bras Kastell-Paol, da zibab o micherourien war ar blasenn. Gouelet en doa va zad-kozh p’e doa klevet ar gwerz-mañ : « gwir eo, gwir eo », en doa lavaret. War-lerc’h e oa aet ar maout ganin da geñver Kan ar Bobl gant «Gwerz an aksidant».\nPenaos e skrivit ?\nAr radio ne ya ket mat en-dro er gêr : re dev eo mogerioù an ti ! N’ouzon ket penaos e teu an awen din : en ur sellet ouzh ur maner, ur c’halvar… A-wechoù ivez o selaou an avel. E skol an arzoù-kaer on bet gwechall : tresañ a ran a-wechoù neuze, pa ne deu ket an awen pe ur glotenn bennak din. Pa zeu ur mennozh din, pe vefen en tren pe er restorant, a-wechoù ne z eus tamm paper ebet ganin: skrivañ a ran neuze war ar bilhed tren pe war serviedennoù paper ! Hag adskrivañ a ran pep tra war va urzhiataer war-lerc’h.\nKenderc’hel a rit da ganañ un tamm e pep lec’h ?\nBerzh he deus graet va fladenn ziwezhañ, Al liorzh vurzhudus. Er fest-noz ‘m eus bet tro da ganañ ivez nevez 'zo, pa oan bet pedet gant ar vreudeur Guichen e miz Du, evit festival Yaouank e Roazhon. Met ar c’hoñsertoù eo ar pezh a gont evidon, dreist pep tra : warlene e oa bet enrollet ul «live» ganeomp : ar wech kentañ e oa din da sevel un DVD da geñver ur c’honsert ha laouen bras on. Ur CD a zo asambles gant an DVD.\nPetra zo war ar stern ?\nTost echu eo ar bladenn da zont, da lavaret eo eo prest an tonioù hag ar pozioù, met n’int ket gwisket c’hoazh. Ha plijout a rafe din sevel ul levr, un deiz bennak, gant ar gwerzioù bet savet ganin. Met diaes-kenañ eo dibab anezho e gwirionez rak 6 pe 7 stumm a zo a-wechoù, evit ur gwerz hepken ! Kenderc’hel a rin da sevel gwerzhioù all. Pa chomo amzer din !\nLennegezh : littérature\nMicherour(ien) : ouvriers\nAwen : inspiration\nSkrivañ : écrire\nUrzhiataer : ordinateur\nPladenn : disque.\nDenez, le célèbre chanteur de gwerz, revient sur le prix Imram qui lui a été décerné en octobre dernier. Un prix littéraire qui ne l’a pas vraiment étonné : « Chanter des gwerz, c’est chanter de la poésie, explique l’artiste, qui raconte à quel point les paysages de son enfance au bord de la mer, avaient nourri son imaginaire. Aujourd’hui, entre deux concerts, Denez ne cesse d’écrire : même dans le train ou au restaurant, un billet de train ou une serviette en papier font l’affaire...Le chanteur prépare un nouvel album pour 2017 et projette de publier un livre pour mieux faire connaître son repértoire de plus de 150 gwerz.


Tourville-sur-Odon - Wikipedia\n1 032 ann. (2017)\n49° 08′ 28″ Norzh\n0° 30′ 07″ Kornôg / 49.141111, -0.501944\nbihanañ 37 m — brasañ 88 m\nUr pennad Tourville zo ivez.\nTourville-sur-Odon a zo ur gumun eus departamant Calvados e Bro-C'hall.\nEil brezel-bed: lazhet e voe un den nann-soudard gant ur vombezadeg d'ar 21 a viz Even 1944 e Tourville; ar 2nd Battalion Argyll and Sutherland Highlanders a gemeras ur pont dreist d'ar stêr Odon d'ar 27 a viz Even 1944; dont a reas ar 23rd Hussars hag ar 159th Brigade da vrasaat an dachenn bet gounezet war koust an Alamaned.\nBezioù ar C'hommonwealth e bered ar gumun: Tourville-sur-Odon Churchyard\nSkosiz e oant. Tri anezhe a oa er Argyll and Sutherland Highlanders, an tri all er Gordon Highlanders. Mervel a rejont e dibenn miz Even hag e penn-kentañ miz Gouere 1944 e-doug Emgann Normandi e-pad an Eil brezel-bed.\nMonumant ar 15th Scottish Division, war vord an hent D89.\nMonumant ar 15th Scottish Division , 43rd Wessex Division ha 53rd Welsh Division, er vered.\nWar lez ar stêr Odon emañ Tourville-sur-Odon.\nMeurzh 2008 2014 Robert Michel digostezenn\nAdtapet diwar « https://br.wikipedia.org/w/index.php?title=Tourville-sur-Odon&oldid=1860562 »\nKemmoù diwezhañ degaset d'ar bajenn-mañ d'an 5 Gen 2020, da 17:59.


Pajenn:Morvan - Buez ar Zent, 1894.djvu/220 - Wikimammenn\nPajenn:Morvan - Buez ar Zent, 1894.djvu/220\nTrede, Vulfrann a oue hanvet da eskop e Sans, ha gouarn a eure he eskopti epad daou vloaz hanter gant eur furnez hag eur zantelez vraz. Neuze Doue a lakeaz enn he spered mont da brezeg ann Aviel d’ar boblou paian euz ann Allemagn. Misionerien all a ioa eat di dija euz a Frans hag euz a Vro-Zaoz ; mes labour aoualc’h a ioa c’hoaz evithan. Rei a reaz eta ann dilez euz he garg a eskop, ha setu hen d’ann Allemagn gant eur guchenn venac’h euz ann Normandi.\nVar gement-se e oue staget ann den iaouank ouz ar groug var bouez eur gordenn hag a rea ann dro d’he c’houzoug, ha chom a eure div heur dioc’htu a-istribill, he dreid dibrad kaer dioc’h ann douar. Pell a ioa eta a tlie beza trouc’het he halan d’ezhan. Goulskoude ar Zant n’oa ket ehanet da bedi epad ann amzer-ze. Abarz ar fin\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/220&oldid=137405 »


Pajenn:Le Clerc - Ma beaj Londrez, 1910.djvu/173 - Wikimammenn\nPajenn:Le Clerc - Ma beaj Londrez, 1910.djvu/173\nBreman e teu ar venec’h gwisket pep hini en e giz ; ar re anê a zo ar bravan da welet ê ar C’hresianed, a zo war o fenn bonedo du moan ha uhel pintret, hag ar Bremonstreed, ac’h ê gwenn sign o gwiskamant penn da benn.\nEn o goude ar chalonied, an abaded, an eskibien, hag an arc’heskibien, gwisket oll en o c’haeran. Bep mac’h arruont, e sav e touez ar bobl hopadenno a enor. Mes war griski ec’h a an dourni pa weler o tont eur groaz ha, war he lerc’h, al « Legat », ar c’hardinal Visant Vannutelli. Ar wej-man avat a strak an treo : an dud a huch, a verv, a lamp, a hinj mouchouero. Hag an tôko eta ? En eun tôl ec’h ê diskabel kement pôtr a zo war ar blasen hag a zell ouz ar blasen diouz toen pe brenestr. Ar c’hannadour, e-keit-se, na baouez da vouzc’hoarzin ’n eur rei e vennoz a gle hag a zeo.\nPegeit e pad an drouz-man ? N’oufen ket hen laret. Pad a ra goude m’eo êt al « Legat » en iliz, epad ma tremen ar pemp kardinal a deu war e lerc’h ; gante vel gantan e zo eur vantel zei ru, eul lost hir d’ei, ha douget gant eur c’hloareg. Ha mar deu an drouz da zousaat eun tammig, ec’h ê evit hadkrigi gant kement-all a nerz pa deu an Otro Bourne, Arc’heskob Westminster, da dremen.\nTripal a ra an dud, kalon ha korv, o welet anean, evel pa vije c’hoant da laret d’ean « Bravo ! Bravo ! c’hwi zo eun den, pa ho peus dalc’het penn, hep en em izelaat, ouz ar re a glaske, en eur difenn d’ar Zakramant dont e mêz, mougan mik ar prozision ha flastran evelse gwirio ar gatoliked. »\nAn Otro Bourne hag e chalonied a gloz ar prozision. Eur wej m’eo êt en iliz, e tistart an dud eun nebeudig en diavêz, lezet m’eo gante breman ar blasen a-bez. Mes hini ebet n’a e-kwit, rak goût\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/173&oldid=150151 »\nKemmoù diwezhañ degaset d'ar bajenn-mañ d'an 6 Meu 2019, da 17:52.


Un eñvorenn a-raok kuitaat ar skolaj...\nMa vefe ret din dibab un eñvorenn eus va bloavezhioù skolaj e-touez tout ar re all, e tibabfen ar mareoù em eus tremenet war an draezhenn en Enez-Tudi, a-raok ma kouezhfe an noz. Ar gwir hor beze da vont war an draezhenn pa veze brav...\nUhel pintet... E miz Mezheven 2008 o deus an dredeidi pleustret war ar c’hraperezh ouzh Moger Kraperezh sal Penharz. Krapat a zo bet gellet bennozh da skolaj "La Tour d'Auvergne" en doa prestet deomp an dafar. Trugarez dezho ! An holl...\nUn devezh kaer e Skaer...\nAketus ouzh displegadennoù Anne... D'al lun 23 a viz Even e oa pevare devezh staj Natur ar re 6vet. Dizoleiñ ar c'hoad gant Anne Lejeune, buhezourez Natur er Chapel-Nevez, goro ar saout gant Gi Peñseg, dizoleiñ loj ar saboterien ha...\nStajoù micher pevareidi...\nSkolajiadez en ur stal vandennoù-treset E derou ar sizhun-mañ emañ ar bevareidi gant o stajoù-micher. Danvez dizoleiñ ha dont darevoc'h ...\nO prientiñ gouel ar skolaj...\nLucy, a-zevri ganti ! Hiziv eo deuet an arzourez, Lucy Morrow, da zanzen gouel ar skolaj gant hor skolajidi. Dre zidroc'hañ ha pegañ o deus gant degadoù a zremmoù aozet dremm ar skolaj. Tamm ha tamm e vez graet e voulom da Ziwan !...\nGouel an trec'h er Vro-Bagan...\nKendoniañ ar skipailh a-barzh kregiñ... Diriaou e oa bodet e Skolaj Diwan Gwiseni skolajidi 5vet ha 4re klas pemp skolaj Diwan : ar Releg, Gwiseni, Jakez Riou, Plijidi ha Gwened. War zaou hanter e oa aozadur an devezh, a bep eil war...\nKizellañ e trede klas\nA-hed ar bloavezh-skol ez eus bet savet a bep seurt traoù e-pad ar c'hentelioù arzoù ar gweled (sed aze an anv nevez, echu eo gant "arzoù-kaer"!). Evel-just eo a-bouez bezañ gouest da dresañ, da livañ, da anavezout un nebeud luskadoù...\nUn dro e Fouenant...\nAn ekodibab Setu fotoioù an droiad a oa bet dec'h 1- ecotri (Ekodibab) : hentet omp bet gant daou zen o deus diskouezet deomp labour ar c'hant den a labour amañ e Fouenant : dibab, renkañ, flastrañ ha kas da bep lec'h, e Bro-C'hall...


Bleuñvoù Europa - Had ha plant da werzhañ - KPR - Kevredigezh al Liorzhourien\nBremañ e c'hallomp dastum had ha plant diouzh goulenn (koulz ha lodennoù eus plant – da skouer bulboù, skoultroù-red, kroc'henennoù meristematek, pollen, h.a.) diwar ouzhpenn 4000 spesad plant eus 19 bro en Europa.\nBremañ e tastumomp er broioù-mañ: Aostria, Bulgaria, Tchekia, Alamagn, Spagn, Finland, Rouantelezh-Unanet, Kroatia, Hungaria, Lituania, Latvia, Montenegro, Makedonia, Polonia, Portugal, Serbia, Romania, Slovenia, Slovakia\nEmaomp oc'h aozañ an dastum er broioù-mañ: Albania, Bosnia-ha-Herzegovina, Belarus, Estonia, Frañs, Suis, Italia, Kosovo, Norvegia, Sveden, Ukraina\nKlikit da vrasaat ar gartenn\nGouest omp da zastum pep spesad a zo en takadoù-mañ diouzh goulenn. Hogen ne zastumomp ket ar spesadoù gwarezet nag an orkide (Orchidaceae).\nAbaoe 2002 e pourchasomp un dastumad bras a blant european bep bloaz da liorzhourien du-mañ du-hont koulz ha da embregerezhioù liorzhouriezh, apotikerezh ha kreizennoù klaskerezh skiantel.\nMare ar strujañ en Europa a ya adalek miz Meurzh betek miz Here. Eostet e vez an had adalek miz Eost betek miz Gwengolo, pe abretoc'h evit spesadoù zo. Gwarantiñ a reomp eginadur an had e-pad 2 vloavezh. Had spesadoù zo a vez e gwerzh a-hed ar bloaz, met an darn vrasañ eus ar spesadoù a vez dastumet diouzh goulenn. M'emaoc'h o klask plant eus Europa oc'h en em gavet mat! Kit e darempred ganeomp ha klaskit penn eus hegerzded ar stokoù, ar prizioù ha rakdivizoù ar pourvezadur.\nGouest omp da bourchas pep lodenn eus ar plant ivez – had, bulboù, skoultroù-red, kroc'henennoù meristematek, pollen, h.a. Gounit a reomp kalz spesadoù ivez ha gallout a reomp pourchas anezho evel plant pe blantigoù a-vras. M'hoc'h eus ezhomm eus plant e rankfec'h kas un urzhiad a-raok miz Ebrel, o vezañ ma vez hadet er miz-se.\nO prenañ a-vras e koazh ar priz. Roet e vez un testeni fitoyec'hedel hag un testeni orin diouzh goulenn.\nPenaos prenañ spesadoù bleuñv Europa\n1. kasit ur postel deomp (a-raok miz Ebrel eo gwell) ennañ roll ar spesadoù a fell deoc'h prenañ, ha lakait an titouroù-mañ mar plij:\n- ar produioù a c'houlennit (had, plant, bulboù, skoultroù-red, h.a.)\n- ar c'hementad (pet pezh, gramm pe kg had; pet plant, skoultr-red...)\n- ma vez c'hoantoù difer ganeoc'h (da skouer titouroù diwar-benn ar plant a gaver en ur vro bennak, pe had o tont eus broioù zo nemetken, pe had o tont eus meur a lec'h pe a vro, h.a.)\nM'emaoc'h o klask war-lerc'h ur spesad bennak ha n'eo ket meneget el lec'hienn, hag ez oc'h sur ez eus anezhañ en unan eus ar broioù ma tastumomp enno, kasit an anv latin anezhañ, mar plij.\n2. kas a raimp ur postel deoc'h, ennañ roll ar spesadoù a:\n- c'hallomp kas deoc'h diouzhtu peogwir emaint en hor c'herzh pe emaint o vezañ gounezet (gallout a rit gwiriañ an dra-mañ er stal pe en diaz-titouroù)\n- c'hallomp dastum pe gounit en hañv war-lerc'h – ma n'emañ ket ar spesad a c'houlennit er stokoù pe o vezañ gounezet\nEn degouezh kentañ e kasimp roll ar prizioù deoc'h dre bostel (etre 0,50 hag 1,50 Euro e koust ur pakad had). M'eo mat hor c'hinnig deoc'h e vo kaset an urzhiad deoc'h kerkent ha resevet ho paeamant ganeomp.\n3. Dastum diouzh goulenn\nSpesadoù ha n'int ket da gaout er stokoù a vo dastumet diouzh goulenn. Enrollañ a raimp ho koulenn en hon diaz-titouroù ha mont a raimp e darempred ganeoc'h kerkent ha ma vimp gouest da zastum ar spesad goulennet, ha kemennet e vo ar priz deoc'h. Savet eo ar prizioù diouzh mizoù dastum ha gwalc'hiñ an had, ha mizoù termenañ ar spesad (ma vez diaes taksinomiezh ar spesad). Kerkent hag asantet hor c'hinnig ganeoc'h ha resevet ho paeamant ganeomp e c'hallomp dastum an had evidoc'h ha kas anezho deoc'h. Ma n'eo ket mat hor priz deoc'h, pe ne fell ket deoc'h kaout ar spesad ken, ne vern – n'eo ket dav deoc'h prenañ an had, nullet e vo hoc'h urzhiad ha mat pell zo.\nMa ne c'hallomp ket dastum ar spesadoù a c'houlennit er mare-mañ (betek fin miz Du) ne vo ket lavaret deoc'h, ha nullet e vo ho koulenn en hon diaz-titouroù. Rak-se, ma ne zegemerit postel ebet diganeomp a-barzh fin miz Kerzu, ha ma fell deoc'h urzhiañ c'hoazh, e klaskimp dastum an had en hañv war-lerc'h. Hogen ret e vo deoc'h neuze kas ho koulenn deomp adarre a-raok miz Ebrel.\nRoll ar spesadoù a vez dastumet ganeomp\nN'oc'h ket evit kavout an had pe ar plant emaoc'h o klask er roll? Kasit deomp ha c'hoantoù ha klask a raimp seveniñ anezho.


Kambr ann deputeed - Wikimammenn\nKambr ann deputeed\nOberennoù damheñvel pe handelvoù all zo ivez, gwelout Kambr ann deputeed hag ann elektionou.\nMeur a hini\nAlmanak Breiz-Izel evit ar blavez biseost 1872\nJ.-P. Gadreau, 1872 (p. 51-54)\n◄ Ann otro Thiers, Pensturier ar Republik Kambr ann deputeed Prezegenn, pe Sarmon Person Plou… ►\nANN ELEKTIONOU. — RED EO D’ANN HOLL voti.\nKlewet a ret alies, ma zudou geiz, komz euz Kambr an Deputeed, pe ar C’horf legislatif, euz Deputeed hag elektionou, ha kalz ac’hanoc’h na ouzont ket mad petra eo Kambr an Deputeed, petra eo un Député zoken, na petra a dle da ober evit beza un Depute mad.\nAnn elektionou ive a ro poan-spered da veur a hini, ha kalz a zo hag a zo skuiz o vont ken alies da rei ho moueziou, pe voti, evel ma ve lâret en Gallek, abalamour na welont netra a vad o c’hoarvezoud goude, hag ann traou o vont peurvia fall pe falloc’h. Klewet am eûz, meur-a-wez, tud diwar ar meaz, hag ive euz kêr o lâret : — « Me na inn ken da rei ma mouez, pa eo gwir ez on bep-tro en tu koll. »\nAc’hanta, se na eo ket mad ; it da rei ho mouez bep-tro, komerrit kuzul euz ann dud onest, ann dud vad (bez’ a zo anezhe dre-holl), pere a anavezet, ha na ret ket evel kalz re a lavar : — « Petra a raio ma mouez en kement-man holl ? ur vouez en tu-man pe en tu-hont, mouez ul labourer-douar, na eo netra. »\nKement-se na eo ket gwir, ha mouez ur mevel a dalv, en tu ma ve, kement hag hini he vestr. Ha neuze, gwelet petra c’hoarvezfe, mar komzfe ann holl er stum-se. Ann dud-fall, evel potred ar Gommun, en Paris, hag ho re, hec’h a holl da voti bep-tro, ha mar na ioullet mont ive, evel-t-he, e teufont da drec’hi dre-holl, ha spoutuz eo sonjal er pez a c’hoarvezfe neuze. Goulennet kuzul, a lâran d’ehoc’h c’hoaz, euz ann dud vad hoc’h eûz fizianz en-hê, ha votet bep-tro, ha na gredet ket penos ho mouez a zo ur vouez kollet.\nUn dez a deuo, me oar vad hag a c’houvefet gwelloc’h eget hirie penoz a tremen ann traou en ho pro, ha da betra e talv mont da voti. Me garrie ho kwelet holl o komer plijadur o lenn en Gallek, ar re a oar ar Gallek, en Brezonek, ar re na ouzont ket ar Gallek. Hag ar re a oar lenn a dlefe lenn a vouez huel d’ar re na ouzont ket, er goanv, etal ann tan, goude labouriou ann de, hag ar suliou, goude kreiz-de, epad ann hanv, evit diski kalz a draou talvouduz, (importantes) pere na ouzoc’h ket, war ann doare da labourad ann douarou, da vaga al loened, d’ho louzoui en ho c’hlenvejou ; — hag ive un tammig politik evel ma ve lâret en Gallek. Ann traou-se holl a gavfeac’h el levriou.\nKalz a zo hag a lavaro d’in, marteze ; — « Kement-se holl a zo brao da lavaret ; met pelec‘h e kavfomp al levriou en pere e tiskfomp ann holl draou-se ? »\nGwir eo, al levriou brezonek en pere a ve gallet diski ann traou am eûz lavaret huelloc’h a zo kalz re-neubeud anezhe e-touez ann dud diwar ar-meaz, en Breiz-Izel. Met disket lenn ha skriva, ar re na ouzont ket, pe grêt lenn d’ehoc’h, ar re a zo re-goz evit diski, hag al levriou mad a deuo ive, hag hep dale : me e anavez tud pere a lakao, gant plijadur, ho foan hag ho gwieges evit ho skriva, ha mar diskouezet kaout c’hoant da deski ann traou talvouduz a zo rêt da c’houzout evit beza un tiek mad, un elektour mad, hag ive ur c‘huzuiller munisipal, pe ur Mear mad, — un dez a deuo hag ho pezo ive, marteze, ho journal pe gazettenn. en iez koz ho tadou, evel ho person, ho noter, hag otronez ann noblanz, — pere ho d-eûz ho re en Gallek.\nMet dont a ran d’ar pez a lavarenn d’heoc’h da genta : fellout a ra d’in rei d’ehoc’h da glewet, en bêr gomzo, petra eo ann elektionou, petra [eo] un Depute. ha da betra a ve kaset ganeoc’h da Baris.\nGwelomp da genta petra eo ann elektionou.\nAr giriou elektion, elektionou, a zo giriou gallek, hag er iez-se ez int evel ma lavarfac‘h : — dibab, dibabou. Un elektion a zo eta un dibab, pe ur choaz, mar karet, grêt gant ann elektourien, da lâret eo ann dibaberienn, ann dud a zo en noad da rei ho moueziou evit henvel ar re a gavont ar gwella evit beza en eur gark bennag, evel kuzuler munisipal, Mear, kuzuler jeneral, Depute. Gwez-all, ann holl gargou-se na vijent ket roet dre votadek, pe elektion, evel ma lârer en Gallek ; ar Roue, pe ann Impalaër, pe ar Prefet a hanve ar re a garie, hep goulen digant ar bopl pe ho c’havent mad, pe na reent ket. Ann Deputeed, hep-ken, a vije hanvet dre votadek, ha c’hoaz ez oa red beza pinvidik evit beza elektour, da lâret eo dibaber. A-boe 1848, hep ken, ann holl gwased ho d-eûz ur bloaz war-n-ugent, nemet ar re ho d-eûz bet ur varnediges fall bennag (en Gallek — un jugement infamant), a zo galwet da rei ho moueziou evit ober ar c’huzulerienn munisipal, ar c’huzulerienn jeneral hag ann deputeed. Evel-se eta, mar hoc’h eûz kuzulerienn fall, pe deputeed fall, na eo nemet d’ehoc’h ho-unan a dleet em gomer diwarbenn kement-se. Gwelet eta pegement ez eo un dra talvouduz (importante) voti bep tro, ha voti mad, da lâret eo evit ann dud onest, ann dud fur pere a anavez ho ezommou ha pep-tra a gement a sell ho madou (vos intérêts).\nAr c’huzulerienn munisipal, — gouzoud a ret se, me oar vad, — a zo hanvet ganeoc’h ; en pep parroz, evit rena traou (les affaires) ar barroz evit ar gwella, ha ober un impli vad euz he dinerou, evel a-vad, aoza (réparer) ann hentjou fall, ha digorri hentjou nevez lec’h ma ve ar muia a ezomm. — Ar c’huzulerienn jeneral, pere a em dastum en penn-kêr ann departamant, pe en ti ar prefet, — ho d-eûz da labourat evit mad ann departamant holl, ha pep-hini evit he ganton dreist-holl, abalamour ma anavez gwelloc’h he ezommou. Re-hirr a ve lavaret d’ehoc’h aman holl ar pez a sell anezhe ; met gouveet mad penoz mar hanvet ur c’huzulier jeneral fall, ho pezo keuz braz a se, divezatoc’h.\nUn depute hen eûz kargou huelloc’h, ha dleou, deveriou brasoc’h c’hoaz en ho kever. Indan ur gouarnamant republikan, evel ma ’z omp hirie, Pensturier ar Republik, pehini a zo ar c’henta euz ar gouarnamant, evel diagent ar Roue, pe ann Impalaër, — ar Pensturier eta na c’hall ober netra a vraz, netra a dalvoudegez, hep komer kuzuliou ann deputeed, hag a ve red d’ezhan ober evel ma c’houlenn ann tu lec’h ma ve ar muia a voueziou, en Gallek, ar majorité. Ar vro holl, a ouzoc’h mad, a zo galwet da henvel ann deputeed. Ann depute a gaset da Baris, — pe da Versailles, pa eo gwir e-maint breman en Versailles, — a ro he vouez evidoc’h en kambr ann deputeed, da lâret eo en ur sall vraz lec’h ma em dastumont holl, en niver a 750, a gredan, evit em glewet war holl kement a sell madou (les intérêts) ar vro, evel kreski pe bihanaad ann taillou (les impôts), — ober ar brezel pe ar peuc’h, ober lezennou nevez, ha kalz a traou all, pere a sell ar Fransijenn holl. Kambr ann deputeed a ve hanvet c’hoaz Korf législatif, hag ar gir gallek-se, législatif, grêt a daou c’hir latinn, a zo evel ma larfac’h : — oberour lezennou, — rag, evel am eûz lâret un tammig huelloc’h, ann deputeed eo a ra al lezennou nevez.\nDre gement-se holl a welet sklêr penoz e votet, pa roët ho mouez, ho kuzul, bep-tro en kambr ann deputeed, dre vouez ann deputeed pere hoc’h eûz kaset da Baris, mar ro ann deputeed-se ho moueziou hervez ho c’hoant, hag evit ho mad hag hini ar vro, — en ur gir, mar int deputeed mad. Met kalz a zo anezhe, siaouas ! ha na glaskont beza hanvet nemet evit kaout ur garg huel hag enoruz, gonid kalz a arc’hant, hep poan, — pe dre lorc’h (vanité). — ha ur wez duhont, na int ket nemet ganeoc’h na gant ho ezommou : alies zoken a reont goap euz ar re pere ho d-eûz bet fizianz en-he, hag a roont ho mouez war bep tra evel ma plij gant-hè, ha nann ganeoc’h. Kaset hoc’h eûz anezhe duhont evit lavaret nann, pe du ; — hag a lavaront ia, pe gwenn.\nAr re-se a zo deputeed fall, ha n’ho c’hasfet ket a-nevez, me oar-vad.\nGwelet eta pegement a dleet diwall, komer kuzul, ha sellet piz evit henvel deputeed mad. Met allas ! ken eaz eo ober goap ac’hanoc’h, pa na ouzoc’h ket lenn er journaliou, pe er c’héloiou, ar pez a ra pell ouzoc’h ho teputeed ! — Ur wez c’hoaz, lennet eta, pe grêt lenn d’heoc’h ha goulennet kuzul, mar oc’h re oajet evit diski lenn : kaset ho pugale d’ar skoliou, hag ez ouvefont neuze penoz rei ho moueziou, pa vezo deut ive ho zro, hag ho defo deputeed mad, hag ur gouarnamant mad, hag hon bro ger Franz a em gavo c’hoaz da veza ar c‘henta euz ann holl vroiou !\nAdtapet diwar « https://br.wikisource.org/w/index.php?title=Kambr_ann_deputeed&oldid=172337 »\nKemm diwezhañ d'an 24 Meu 2022 da 18:40\nKemmoù diwezhañ degaset d'ar bajenn-mañ d'an 24 Meu 2022, da 18:40.


Filipenses 4 CCO - Jmiˈiáangˋ óoˊnaˈ contøøngˉ - Bible Gateway\nFilipenses 4 Chinanteco de Comaltepec (CCO)\nJmiˈiáangˋ óoˊnaˈ contøøngˉ uíiˈ˜ e nɨlɨ́ɨngˊnaˈ dseaˋ quiáˈˉ Dseaˋ Jmáangˉ\n4 Jo̱ uíiˈ˜ e lajo̱b lɨ́ɨˊ, dseaˋ rúˈˋnaaˈ i̱ iin˜n eáangˊ, jo̱baˈ fɨ́ɨˉɨ ˈnʉ́ˈˋ e güɨteáamˉbɨˈ teáˋ lají̱i̱ˈ˜ e fɨˊ lɨ˜ nɨteáangˉnaˈ có̱o̱ˈ˜ Dseaˋ Jmáangˉ. Jo̱ eáamˊ iin˜n ˈnʉ́ˈˋ jo̱guɨ dsíngˈˉ iin˜n nimáang˜tú̱u̱ ˈnʉ́ˈˋ caléˈˋ catú̱ˉ, co̱ˈ jmiˈiáamˋ dsiiˉ có̱o̱ˈ˜ ˈnʉ́ˈˋ uíiˈ˜ e nɨcalɨ́ngˉnaˈ dseaˋ quiáˈˉ Dseaˋ Jmáangˉ laˈeáangˊ có̱o̱ˈ˜ ta˜ e nɨcajméˉe jee˜ ˈnʉ́ˈˋ.\n2 Jo̱guɨ liúunˈ˜n ˈnʉˋ, dseamɨ́ˋ i̱ siiˋ Evodia có̱o̱ˈ˜guɨ ˈnʉˋ, dseamɨ́ˋ i̱ siiˋ Síntique, e nisɨɨm˜tu̱ˈ røøˋ laco̱ˈ catɨ́ɨngˉ e jmóoˋ dseaˋ quiáˈˉ Dseaˋ Jmáangˉ. 3 Jo̱guɨ ˈnʉˋ, dseaˋ i̱ dseángˈˉ i̱ jaˋ calɨtúngˉ dsíiˊ e cajmɨcó̱o̱ˈ˜ jnea˜ có̱o̱ˈ˜ ta˜ guiaˊ júuˆ quiáˈˉ Dseaˋ Jmáangˉ, jo̱baˈ mɨ́ɨˈ˜ɨ ˈnʉˋ e nijmɨcó̱o̱ˈ˜ lajɨˋ huáangˉ i̱ dseamɨ́ˋ na i̱ lɨ́ɨngˊ dseaˋ quiáˈˉ Dseaˋ Jmáangˉ e laco̱ˈ nisɨ́ngˉtu̱r røøˋ, co̱ˈ lajɨˋ huáamˉbiñˈ na cacuøˈˊ bíˋ yaaiñ˜ e cajmɨcó̱o̱ˈr˜ jnea˜ lajeeˇ e caguiáˋa júuˆ quiáˈˉ jial laangˋ dseaˋ jee˜ jaléˈˋ dseeˉ quiáˈrˉ lɨ́ˈˆ laco̱ˈ cajmɨcó̱o̱ˈ˜ jnea˜ i̱ dseañʉˈˋ i̱ siiˋ Clemente có̱o̱ˈ˜guɨ jaléngˈˋguɨ dseaˋ caguiaangˉ i̱ cajméeˋ ta˜ co̱lɨɨng˜ có̱o̱ˈ˜ jnea˜. Jo̱ jaléngˈˋ i̱ dseaˋ na nɨcateáangˋ Fidiéeˇ fɨˊ ni˜ jiˋ quiáˈrˉ fɨˊ lɨ˜ nɨtaang˜ jaléngˈˋ dseaˋ i̱ nilɨseengˋ lata˜ có̱o̱ˈr˜.\n4 Jo̱ jmiˈiáangˋ óoˊnaˈ contøøngˉ uíiˈ˜ e nɨlɨ́ɨngˊnaˈ dseaˋ quiáˈˉ Dseaˋ Jmáangˉ. Jo̱ fɨ́ɨˉtú̱u̱ ˈnʉ́ˈˋ caléˈˋ catú̱ˉ e nijmiˈiáangˋ óoˊnaˈ. 5 Jo̱ güɨlɨcuíingˋ lajaléngˈˋ dseaˋ ˈnʉ́ˈˋ e lɨ́ɨngˊnaˈ dseaˋ guiʉ́ˉ dsíiˊ. Jo̱ nɨjaquiéemˊ e nigüéengˉtu̱ Fíiˋnaaˈ Dseaˋ Jmáangˉ fɨˊ jmɨgüíˋ la caléˈˋ catú̱ˉ.\n6 Jo̱ jaˋ jmijiuungˇ óoˊnaˈ có̱o̱ˈ˜ doñiˊ eeˋ e lɨ́ɨˊ quíiˉnaˈ, co̱ˈ lɨ́ˈˆ lɨˊ ˈnéˉ e yejí̱ˉ føngˈˆnaˈ Fidiéeˇ cuaiñ˜ quiáˈˉ jaléˈˋ e jo̱; jo̱guɨ mɨ́ɨˈ˜naˈr jaléˈˋ e ˈnéˉnaˈ, jo̱ jaˋ tiúungˊnaˈ e cuøˈˊnaˈr guiˈmáangˈˇ quiáˈˉ jaléˈˋ e mɨ́ɨˈ˜naˈr do. 7 Jo̱ lajo̱baˈ nicuǿˈˉ Fidiéeˇ ˈnʉ́ˈˋ e seengˋnaˈ juguiʉ́ˉ júuˆ røøˋ e jí̱i̱ˈ˜ jaangˋ dseaˋ jmɨgüíˋ quɨ́ɨˈr˜ jmɨɨ˜ e ningáiñˈˋ; jo̱ có̱o̱ˈ˜ e juguiʉ́ˉ do Fidiéeˇ nijmérˉ íˆ ˈnʉ́ˈˋ có̱o̱ˈ˜ jaléˈˋ e ɨˊ óoˊnaˈ uíiˈ˜ e nɨlɨ́ɨngˊnaˈ lafaˈ jaamˋ dseaˋ có̱o̱ˈ˜ Dseaˋ Jmáangˉ.\nÍiˋ áaˊnaˈ lali˜ e guiʉ́ˉ\n8 Jo̱ lɨ˜ ngóoˊ cadséngˉguɨ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, e ɨ́ˆ óoˊnaˈ lali˜ júuˆ e jáˈˉ jo̱guɨ júuˆ e catɨ́ɨngˉ jmɨˈgóˋ dseaˋ, jo̱guɨ jmangˈˉ júuˆ dséebˊ ˈnéˉ cá̱ˆnaˈ. Jo̱guɨ ˈnéˉ cá̱ˆnaˈ cajo̱ jmangˈˉ juguiʉ́ˉ có̱o̱ˈ˜guɨ júuˆ iáangˋ dsíiˊ jo̱guɨ júuˆ niguoˈˆ. Jo̱guɨ íiˋ áaˊnaˈ lali˜ e guiʉ́ˉ jo̱guɨ jaléˈˋ e catɨ́ɨngˉ niféˈˋ dseaˋ guiʉ́ˉ uii˜ quiáˈˉ.\n9 Jo̱guɨ jmitíˆnaˈ jaléˈˋ e nɨcaˈéeˉe ˈnʉ́ˈˋ jo̱guɨ jaléˈˋ e júuˆ e nɨcafɨ́ɨˉɨ ˈnʉ́ˈˋ jo̱guɨ jaléˈˋ e nɨcanʉ́ʉˉnaˈ e nɨcafáˈˉa jo̱guɨ jaléˈˋ e nɨcañíiˉnaˈ e nɨcajméˉe; jo̱ jmeeˉbaˈ lajo̱. Jo̱ Fidiéeˇ i̱ cuøˊ e seengˋ dseaˋ juguiʉ́ˉ júuˆ røøˋ, íbˋ dseaˋ nilɨseengˋ cøøngˋ có̱o̱ˈ˜ ˈnʉ́ˈˋ.\nJaléˈˋ e cajmɨcó̱o̱ˈ˜ dseaˋ seengˋ fɨˊ Filipos quiáˈˉ Paaˉ\n10 Jo̱ eáamˊ jmiˈiáangˋ dsiiˉ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ uíiˈ˜ e ˈnʉ́ˈˋ nɨcadsengˈˆtu̱ óoˊnaˈ jnea˜ caléˈˋ catú̱ˉ. Dsʉˈ o̱faˈ fɨ́ɨˉɨ ˈnʉ́ˈˋ có̱o̱ˈ˜ e júuˆ na e nɨcaˈíngˉ óoˊnaˈ jnea˜, co̱ˈ nɨñibˋ jnea˜ e uíiˈ˜ e jaˋ dsitíingˈ˜ quíiˉbaaˈ faˈ e nɨcajmɨcó̱o̱ˈ˜naˈ jnea˜. 11 Jo̱ dsʉˈ o̱faˈ fɨ́ɨˉɨ ˈnʉ́ˈˋ e júuˆ na uíiˈ˜ e jaˋ seaˋ ˈnéˉe, co̱ˈ nɨcalɨtɨ́ɨmˊbaa e jmiˈiáangˋ dsiiˉ có̱o̱ˈ˜ lají̱i̱ˈ˜ e seaˋ quiéˉe. 12 Co̱ˈ nɨcalɨtɨ́ɨmˊbaa jial seenˉ e tiñíˋ jo̱guɨ lajo̱bɨ mɨ˜ eáangˊ seaˋ cajo̱. Jo̱guɨ nɨcalɨtɨ́ɨmˊbaa cajo̱ e jmiˈiáangˋ dsiiˉ có̱o̱ˈ˜ doñiˊ eeˋ e dsingɨ́ɨnˉn, si e røøngˋ túˈˋu o̱si e jø˜ túˈˋu é. Jo̱guɨ nɨcalɨtɨ́ɨmˊbaa cajo̱ e seaˋ lalíingˋ quiéˉe o̱si e jaˋ seaˋ jí̱i̱ˈ˜ co̱o̱ˋ é. 13 Jo̱ Dseaˋ Jmáamˉbingˈ i̱ cuøˈˊ jnea˜ bíˋ quiáˈrˉ e laco̱ˈ lɨ́ˈˋɨ jmóoˋo lajaléˈˋ e ˈnéˉ jmee˜e. 14 Jo̱ dsʉˈ ˈnʉ́ˈˋ, eáangˊ guiʉ́ˉ cajmɨcó̱o̱ˈ˜naˈ jnea˜ ie˜ lamɨ˜ cangongɨ́ɨnˉn jaléˈˋ iihuɨ́ɨˊ.\n15 Jo̱ guiʉ́bˉ ñíˆ ˈnʉ́ˈˋ, dseaˋ lɨ́ɨngˊnaˈ dseaˋ quiáˈˉ Dseaˋ Jmáangˉ i̱ neáangˊ fɨˊ na fɨˊ Filipos, e jí̱i̱ˈ˜ ˈnʉ́ˈˋbingˈ i̱ cajmɨcó̱o̱ˈ˜ jnea˜ có̱o̱ˈ˜ jaléˈˋ e ˈnéˉe ie˜ lamɨ˜ canaanˉ e caguiáˋa júuˆ quiáˈˉ Dseaˋ Jmáangˉ jee˜ ˈnʉ́ˈˋ. Co̱ˈ jí̱i̱ˈ˜ jaangˋ dseaˋ jiéngˈˋ i̱ cuíingˋ Dseaˋ Jmáangˉ cajmɨcó̱o̱ˈr˜ jnea˜ ie˜ jo̱ ie˜ mɨ˜ cajúˉu fɨˊ Macedonia. 16 Jo̱guɨ lajo̱bɨ cajo̱, ie˜ lamɨ˜ cataan˜n fɨˊ co̱o̱ˋ fɨɨˋ e siiˋ Tesalónica, casíimˋbaˈ tú̱ˉ ˈnɨˊ néeˈ˜ jaléˈˋ e ˈnéˉe. 17 Jo̱ dsʉˈ o̱faˈ jnea˜ ɨˊ dsiiˉ jmangˈˉ e niˈíinˈ˜n, co̱ˈ jnea˜ lɨco̱ˈ iin˜n e nidsicuángˋguɨ quíiˉnaˈ có̱o̱ˈ˜ jaléˈˋ e nicuǿˈˉ Fidiéeˇ ˈnʉ́ˈˋ mɨ˜ nitɨ́ˉ íˈˋ lajo̱. 18 Jo̱ dsʉˈ jnea˜ nɨcaˈíimˈ˜baa lajaléˈˋ e nɨcacuǿøˈ˜naˈ jnea˜ e casíingˋnaˈ có̱o̱ˈ˜ Epafrodito, jo̱baˈ seabˋ lalíingˋ quiéˉe náng co̱ˈ jɨˋguɨ cartɨˊ nɨseáangˉ. Jo̱ jaléˈˋ e cacuǿøˈ˜naˈ jnea˜ do lɨ́ɨˊ lafaˈ co̱o̱ˋ e jmeafɨɨˋ jloˈˆ e cacuǿøˈ˜naˈ Fidiéeˇ, jo̱baˈ dseaˋ do eáamˊ tɨˊ dsíirˊ mɨ˜ íñˈˋ. 19 Jo̱ co̱ˈ jí̱i̱ˈ˜ Fidiéeˇ quíˉbaaˈ dseaˋ seaˋ lajɨˋ quiáˈrˉ, jo̱baˈ íbˋ dseaˋ nicuǿˈˉ ˈnʉ́ˈˋ lajaléˈˋ e ˈnéˉnaˈ e jloˈˆ e jaˋ cǿøngˋ có̱o̱ˈ˜ laˈeáangˊ có̱o̱ˈ˜ jaléˈˋ e nɨcajméeˋ Dseaˋ Jmáangˉ có̱o̱ˈ˜ jneaa˜aaˈ. 20 Jo̱ majmiféngˈˊnaaˈ carˋ ngongɨ́ɨˋ jmɨɨ˜ Tiquíˆiiˈ Fidiéeˇ dseaˋ guiing˜ ñifɨ́ˉ. Jo̱ lajo̱b ˈnéˉ líˋ.\n21 Jo̱ lana guiéenˈ˜n júuˆ guicó̱o̱ˈˇ quiáˈˉ jaléngˈˋ dseaˋ i̱ seengˋ fɨˊ na i̱ nɨlɨ́ɨngˊ dseaˋ quiáˈˉ Fidiéeˇ laˈeáangˊ có̱o̱ˈ˜ Dseaˋ Jmáangˉ. Jo̱guɨ cajo̱ jaléngˈˋ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ taang˜ có̱o̱ˈ˜ jnea˜ fɨˊ la guiéemˉbre júuˆ guicó̱o̱ˈˇ quíiˉnaˈ. 22 Jo̱ lajo̱bɨ cajo̱ lajɨɨngˋ dseaˋ i̱ seengˋ fɨˊ la i̱ nɨlɨ́ɨngˊ dseaˋ quiáˈˉ Fidiéeˇ guiéemˈ˜bre júuˆ guicó̱o̱ˈˇ quíiˉnaˈ, jo̱ dsʉˈ laniingˉguɨ eáangˊ guiéngˈˊ júuˆ guicó̱o̱ˈˇ quíiˉnaˈ jaléngˈˋ i̱ dseaˋ i̱ jmóoˋ ta˜ quiáˈˉ dseata˜ dseaˋ féngˈˊ i̱ quiʉˈˊ ta˜ fɨˊ la fɨˊ Roma.\n23 Jo̱ güɨˈɨ́bˆ Fíiˋnaaˈ Dseaˋ Jmáangˉ güeaˈˆ quiáˈrˉ jee˜ lajaléngˈˋ ˈnʉ́ˈˋ.\nJo̱ lanab jí̱i̱ˈ˜ féˈˋ jiˋ quiáˈˉ Paaˉ e catɨ́ɨngˉ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ Filipos.


Ur misbaha pe masbaha (arabeg : مِسْبَحَة misbaḥah), anvet ivez سُبْحَة subḥa pe تَسْبِيح tasbīḥ pe tespih hervez ar broioù pe rannvroioù muzulman, zo ur chapeled islamek implijet da lavarout an dhikr, ennañ 99 anv Allah.\nUr misbaḥa eus 1924\nUr misbaha 33 boulenn hag ur misbaha 99 boulenn gant un tespih eus Turkia\nBez' eo ur gordennig warni meur a voulennig implijet gant muzulmaned evit delc'her koun eus Allah. Graet e vezont gant koad, maen pe plastik. Dre ma vezont implijet evit derc'hel soñj eus 99 anv Allah e vezont kavet gant 33 pe 99 boulennig peurliesañ.\nE Turkia, hag e broioù all ivez, e vez implijet an tespih evel ar c'homboloi e Gres evit c'hoari gant ar bizied hepmuiken.\nAdtapet diwar « https://br.wikipedia.org/w/index.php?title=Misbaha&oldid=1884281 »\nDernière modification le 4 Gwe 2020, à 14:57\nKemmoù diwezhañ degaset d'ar bajenn-mañ d'an 4 Gwe 2020, da 14:57.


Williams Gun - Wikipedia\nAr Williams Gun a oa un arm, un doare kanol eus lu Stadoù Kengevreet Amerika. Ijinet e oa bet gant ar c'habiten D.R. Williams, eus Covington, Kentucky. Servij a reas evel kabiten kanolierezh gant ur strollad-kanolioù Williams Gun. Pal ar c'hanol lijer-se a oa kaout un tan prim. Fust ar c'hanol a oa 121,92 cm e hed ha ment an obuzennoù a oa 40mm/1.57-inch. Ar wech kentañ ma voe implijet ouzh ar stourm a voe e-pad emgann Fair Oaks (31 a viz Mae- 1añ a viz Even 1862), ar c'habiten D.R. Williams a oa bet ouzhpennet evel harp-tan d'ar Jeneral Pickett hag e vrigadenn. Hervez an ofiserien prizoniet e fin an emgann drastus evit an Norzh, ar re-se hag o soudarded a oa bet saouzanet gant efedoù ar c'hanolioù nevez.\nGant ar Williams Gun e c'halled tennañ betek 730 metr gant efedusted ha d'ar pellañ 1,8 kilometr. Un 40 bennak anezho a voe savet evit dafariñ 7 strollad-kanol Kengevreet. Savet e oant bet en embregerezhioù F. B. Deane Jr. & Son, Lynchburg, Virginia, gant Tredegar Iron Works, Richmond, Virginia, ha gant Skates & Co, Mobile, Alabama.\nE fin ar brezel diabarzh e oa bet tapet 4 skouerenn eus ar c'hanol gant an Union Army. Ar skouerennoù a voe degaset e West Point. E mirdi West Point e vez unan anezho c'hoazh hiziv. Ar skouerennoù all a zo bet dasparzhet etre ar C'hentucky Military History Museum, ar Virginia Museum of the Civil War (New Market Battlefield State Historical Park), hag er Watervliet Arsenal Museum.\nPa voe kroget da implij ar c'hanol, ar gazetenn Richmond Daily Exchange a embannas d'an 20 a viz Mae 1862 :\n“General Floyd attended a trial of the Williams’ mounted breech-loading rifle, which is claimed will throw twenty balls a minute a distance of fifteen hundred yards".\nHervez lod e c'halled tennañ 65 obuzennig dre vunut met moarvat ne oa ket kement-se rak ret e oa adkargañ ar c'hanolioiù gant an dorn. Ken nebeut e oa bet anezho ma oa chomet tost dianav da soudarded an Union Army, nemet ar re a voe e-tal an arm iskis-se, a oa ur c'hemmesk etre ur c'hanol hag ur vindrailherez. Saouzanet e oant bet gant an efedoù drastus. Evit lod eus soudarded an Unaniezh e seblante dezho e oa tennet viñsoù hir gant ur fuzuilh bras warno, ar pezh a c'haller displegañ gant trouz tennoù ar c'hanol.\nTan gant ar Williams Gun\n(en) artillerymanmagazine.com ar Williams Gun\n↑ The Battle of Fair Oaks: Turning Point of McClellan's Peninsula Campaign gant Robert P. Broadwater (pajenn 113).\nAdtapet diwar « https://br.wikipedia.org/w/index.php?title=Williams_Gun&oldid=1975653 »\nKemm diwezhañ d'an 6 Meu 2022 da 10:09


Pajenn:Perrot - Bue ar Zent.djvu/765 - Wikimammenn\nPajenn:Perrot - Bue ar Zent.djvu/765\nPa c’hoarve gant an Iliz bezan skoet gant ar barrou gwasan, ha pa lavarfed eman o vont da goll, neuze eo e sav kaeroc’h, krenfoc’h, splannder an holl vertuziou o paran war he zâl. Pa ziroll ar brezel warni, eo e teu d’en em zizober eus he enebourien ; p’en em zil ar geier, ar wirione a lufr gant muioc’h a sked, ha p’en em led ar fallagriez, en em dispak ar zantelez.\nEvelse e teu Doue, en e vadelez, da ziskouez d’an dud eo hen an eus savet an Iliz, hag eo hen a zalc’h anezi en he zav. Kaer o devo ar c’hantvejou tremen hag an diaoulou yudal, komzou Jezuz-Krist a dalc’ho da vezan gwir : « Dorojou an ifern ne vefont ket trec’h d’ezi ». « Bezan e vezin ganec’h betek fin ar bed ».\nPempvet devez a viz Du\nAr Plac’h eürus Franseza Amboaz\nDukez Breiz (1427-1485)\nFranseza, gloar Breiz ha bleunien ar C’harmel, merc’h henan Loeiz Amboaz ha Mari Rieux, a oa ganet er Poatou, an 9 a viz mae 1427. Pevar bla goude, an 21 a viz gouere 1431, e oe prometet da Ber, an eil eus bugale Yan V. Adalek neuze, e oe savet en Naoned, en lez duked Breiz, gant an dukez Jann, pried Yan V ha c’hoar Charlez VII, roue Frans. Jann a oa eur wreg santel, a reas dre he c’henteliou mat eur zantez eus an hini a dlee bezan he merc’h-kaer ; he c’hustumi reas da gemer plegiou mat ; dal ma c’hallas komz, e teskas d’ezi ar c’hatekiz hag an doare da bedi a c’henou hag a galon, evel ma oa bet desket d’ezi he-unan gant sant Visant Ferrier.\nFranseza a diskouezas abred e vije divezatoc’h eur zantez. He flijadur oa mont da welet an ilizou ; ne golle ket he amzer o c’hoari evel ar vugale-all eus e oad, mes bepred e veze oc’h ober eun dra bennak, o nezan, o wriat, o lenn pe o skrivan. Pa veze eur brezegen bennak en iliz, ne vanke gwech ebet da vont d’he selaou, ha goude, ar rest eus an de, ne veze ken hano ganti nemet eus ar pez en dije lavaret ar prezeger.\nAdalek he blaveziou teneran, e tiwanas en he\n↑ Sant Vaze XXI. 18.\n↑ Sant Vaze XXVIII. 20.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/765&oldid=141071 »


Journal de Renaud Camus, lundi 21 juin 2021\ncréée le lundi 21 juin 2021, 10 h 01Plieux, lundi 21 juin 2021, neuf heures et demie du matin. Les résultats du premier tour des élections régionales et départementales sont assez décourageants. Les électeurs reviennent ~~~~ ~~~~~~ ~~~~~~~ ~~~~~~~~~~~~~, ~~~ ~~~~~~~ ~~~~~~, ~~~ ~~~~~~~ ~~~~~~ — ~~~~ ~~~~~ ~~~~~~ si rien n’arrivait. ~~’~~~~ ~~ ~~~ ~~~~~~~~~ ~~’~~~ ~~~~~~~ ~~~~~ ~~~~~~~~ ~~~~~~, ~~~ ~~~ ~~’~~~ ~~’~~ ~~~~ rêvé.\nLe ~~~~~~~~~~~~~~ ~~~~~~~~~ ~~~~~~ ~~~~ ~~~~~~~~~ ~~~~~~~~. ~~~~-~~~, ~~~~~~ ~~~ ~~~~~ ~~’~~~~~~~~ ~~~ mon point de ~~~~, ~~~~~~ ~~~’~~~ ~~’~~~~ ~~~~ ~~~~~~ ~~~~~~~~~~~~~~~~, ~~~~ ~~~~~~ ~~~~~~~~ ~~~ ~~~~~~ ~~~~~~~~~~~~~, ~~~~ ~~~~~~ ~~~~~~ ~~~~~ ~~~ ~~~~~~~~~~~~~ ~~~ ~~~~~~~~~~~ ~~~ ~~~~~~~ ~~~ ~~~ ~~’~~~~~~~~~~~~~, ~~~ bien parce qu’il ~~’~~~~ ~~~~~~~ ~~~~~ ? ~~~ ~~~~~~~ ~~~ ~~~~~ ~~~~ ~~~~~ ~~~~~~~~~~~ ~~’~~~~~~ ~~ ~~’~~~~~~~~~~ ~~~ ~~~ ~~~~~~~~ ~~’~~~~~~~~~~~~, ~~~~~~~-~~~ ~~~~~ ~~ ~~’~~~~~~~ ~~~~~~~. ~~’~~~~ ~~~~ ~~~~~~ ~~~ défaite au carré.\nSeule ~~~~~~~~~ ~~~ ~~~~~~~~~~~~ ~~~~~~~~~~~, ~~~~~ ~~’~~~~ ~~~~ ~~~~~~~~~ ~~’~~~~~~~~~~~~~~~, ~~’~~~~~~~~~ ~~~~~ ~~~~~~~~~~ ~~~ ~~’~~~~~~~~~~~ : ~~~~~~-~~~~~ ~~~ ~~’~~~~~~~~ ~~~ ~~~~~~ ~~~~~~ ~~~~~~~~~~~~ ~~~~~~~~ ~~~ ~~~~~~~~~ ~~~~ ~~~~~~~~~~~~~ ? Il serait ~~~~~ ~~~~~~~~~ ~~~ ~~~ ~~~~~~~, ~~~~~ ~~~ ~~~~~~ ~~~’~~~ ~~~~~~~ ~~~~~ ~~~~ ~~~~ ~~~~~ ~~’~~~~ ~~~~~~ ~~~~~~~. ~~~ ~~~ ~~~~~~~~~~~~~ ~~~~~~~~~ ~~~ ~~’~~ ~~~~~~~~~~~ ~~~~ ~~~~ ~~~~~~~~~ dans les débats, ~~~ ~~~~~ ~~~ ~~~~~~ ~~~~~~ ~~~ ~~~~ ~~~~~~~~~~ ~~ ~~~~~~~~ ~~~~~~~~~~~~~ indifférents.\nCela ~~’~~~~ ~~~~ ~~~~~ ~~~~~~, ~~~~~~~~~~~~ ~~~ ~~’~~~~~~~, ~~~~ ~~~~ ~~~~~~~ ~~ ~~~~~~~ La Dépossession. ~~ quoi bon se ~~~~~~~~~ ~~ ~~~~~~~~ ~~~~ ~~~~~~~~, ~~~~~ ~~~ ~~~~~ ~~~~~~~~~~~~~~ ~~~~ ~~~’~~~ ~~~ ~~~~~~~ ~~~~~~~~~ ~~~~~~~~~~~~, ~~~~~~~ quatre cents, ~~~~~ ~~~ ~~~~~ ~~~ ~~~~~~~, ~~~~~ ~~~ ~~~~~ ~~~~~ de mon style, ~~~ ~~~ ~~~ ~~~~~~~~~, ~~~~ ~~~~~~~~ ~~~~ ~~~~~~~~~~~~~~~ ~~~ ~~~~~~~ ? ~~~~ ~~~~~~~~~ ~~~~~ ~~~ ? ~~~~ ~~~ ~~~~~~~~~ ? ~~~ ~~~~~~ ~~~~ ~~~~~~~~ ~~~ ~~~~ ~~~~~~~ quatre-vingt-dix-neuf pour cent ~~~ ~~~~ ~~~~~~~~~ ~~ ~~~~~~~ ~~~~~ ~~~ ~~~~~ ~~~~~~ ~~~ ~~~~~~~ ~~~~, ~~’~~~~~~~~~, ~~~ ~~~~ ~~~~~~~~~~~~ ~~~~ ~~~ ~~~~~…\nvoir l’entrée du lundi 21 juin 2021 et ses 2 images dans Le Jour ni l’Heure


Le Télégramme - Spered ar vro - Peseurt roll e c’hoari ar brezhoneg en ekonomiezh ?\nPeseurt roll e c’hoari ar brezhoneg en ekonomiezh ?\nPublié le 03 janvier 2018 à 17h23 Modifié le 03 janvier 2018 à 17h34\nDenez Pichon eo e-penn Askorn Medical hag Aked, e Saozon-Sevigneg (35). Foto Anna Quéré\nE-penn an embregerezh Askorn Medical hag Aked, e Saozon-Sevigneg, emaoc’h. Petra a vez fardet en ho stal ?\nE-penn ur skipailh nav den on. Fardañ a reomp implantoù da c’hellout pareañ an dud, pa vez torret un askorn, da skouer. A-raok krouiñ an embregerezh-se on bet ijinour war ar mekanik. Labouret em eus e Caen, hag e bro Saoz war-lerc’h. Met aet e oan skuizh oc’h ober tro ar bed : ur wech on bet e New York hag e Osaka, e bro Japan, war ar memes sizhunvezh ! C’hoant am boa da zistreiñ da Vreizh : krouet em eus Askorn Medical e miz Gouere 2012.\nPerak bezañ bet choazet anvioù e brezhoneg ?\nGinidig on eus ar C’hab hag a-viskoazh on bet tomm ouzh ar brezhoneg. Choazet em eus « Askorn » abalamour e krog gant un « A » ha peogwir en deus ur stêr, evel-just, e-keñver ar pezh a vez graet en hon embregerezh. Ouzhpenn-se, ar ger « askorn » n’eo ket diaes da zistagañ evit an dud en estren-vro. Krouet eo bet « Aked » war-lerc’h, rak aketus e ranker bezañ evit fardañ ostilhoù a seurt-se !\nPeseurt plas en deus ar brezhoneg en o stal ?\nDaou omp o preg’ brezhoneg e ti Askorn Medical : Hélène, ar plac’h e-karg eus ar c’henwerzh etrevroadel, ha me. Ar re all n’ouzont ket brezhoneg hag ar pezh a gont evidon eo nompas leuskel unan bennak a-gostez : nav omp hepken, ret eo d’an holl en em glevet mat. Forzh penaos eo boaz tud ar skipailh da welet brezhoneg e pep lec’h : ar chekennoù kaset d’ar bourvezerien a vez graet e brezhoneg atav, ar c’hartennoù-bizit zo divyezhek, ha kemend all evit sinadurioù ar postelioù. Lakaet hon eus ivez panelloù divyezhek e diabarzh ar savadur. Ar brezhoneg ne zegas ket deomp pratikoù nevez, met krouiñ a ra liammoù disheñvel. E pep lec’h ez eus ur plas da reiñ d’ar brezhoneg, n’eo ket krouin postoù e brezhoneg hepken.\nPenaos ho peus kavet amzer da sevel un dezenn diwar-benn an tem-se ?\nChañs ‘m eus : n’em eus ket ezhomm da gousket kalz ‘pad an noz ! Kregiñ a raen da labourat tro 6e mintin, ha labourat a raen diwezhat diouzh an noz. Soutenet em eus ma zezenn ur bloaz zo. C’hoant em eus bet da sevel ul levr diwar al labour skol-veur-se evit brudañ muioc’h ma enklaskoù ha ma soñjoù.\nOuzhpenn d’ar yezh a zo evit dioren an embregerezh ?\nGant an enkadenn e rankomp gounit tachennoù all : er mare-mañ e klaskomp just a-walc'h diorren hor marc’had e bro Ganada, e Afrika ar Su hag e bro Rusia. Sikouret e vezomp kalz gant Bretagne commerce international, un aozadur eus ar rannvro hag a sikour embregerezhioù Breizh da ezporzhiañ e lec’h all. N’omp ket ezel c’hoazh eus Produet e Breizh, rak ne vez ket fardet danvez an implantoù er vro, met marteze vo tu da vezañ ezel e rann ar servijoù un deiz bennak. Implijout a reomp ‘mod all ar .bzh : sachañ a ra evezh an dud !\nSaozon-Sevigneg : Cesson-Sévigné (35)\nImplantoù : implants\nDirorren : développer\nEzporzhiañ : exporter.


sede - Wikeriadur\nAdstumm da setu.\nDirak un anv-kadarn :\nSede an ozhac'h eta o vont da gaout hennezh [...]. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 35.)\nSede bec'h, en taol-mañ, war gorf Yann adarre ! — (Troude ha Milin, Labous ar Wirionez ha Marvailhoù all, Skridoù Breizh, 1950, p. 63.)\n— [...] « sede tud amañ, leizh an ti anezho, ha ne badfent ket da selaou marvailhoù kaer ar vro ma krenfent gant ar riv ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 7.)\nDirak un anv-gwan pe un anv-gwan-verb :\n— « Sede kavet va gwaz ganin ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 97.)\n— «Sede deuet keuneud deoc'h, va mamm, da ober krampouezh. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 154.)\nDirak un adverb :\nSede neuze ar verionenn ha mont kuit ac'hano dre an hent ma oa deuet. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 142.)\nSede ma :\nSede ma voe stlapet ejened palevarzhet d' al loened, a voe laouen-bras, ha roue al loened ivez. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 45.)\nSede ma veze roet din gant va mamm va c'hoar vihan da skouer. — (Anjela Duval, Me, Anjela, Mouladurioù Hor Yezh, 2011, p. 44.)\nDirak ur raganv rener:\nSede me bremañ, va bugale, dizonet mat er wech-mañ diouzh ar stultenn am boa bet da zimeziñ ... — (Troude ha Milin, Labous ar Wirionez ha Marvailhoù all, Skridoù Breizh, 1950, p. 107.)\nSede i, sede int, sede int-i:\nAntronoz sede int-i war ar mor glas. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 60.)\nDirak ur raganv all:\nSede hemañ emberr hag o vont da guzhat en derezioù, evit ober gwelloc'h a se e dro, pa vije ar plac'h yaouank kaer o tont. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 111.).\ngalleg : voici (fr) , voilà (fr)\nAdtapet diwar « https://br.wiktionary.org/w/index.php?title=sede&oldid=324708 »\nKemmoù diwezhañ degaset d'ar bajenn-mañ d'an 4 Gen 2022, da 08:15.


Gcompris - Wikipedia\nLies-yezh, (galleg, brezhoneg, saozneg ha traoù...)\nPetra eo GCompris ?[kemmañ | kemmañ ar vammenn]\nUr meziant kelennadel o kinnig obererezhioù liesseurt d’ar vugale etre 2 ha 10 vloaz eo GCompris.\nAlies e vez c’hoarius an obererezhioù, atav e vezont kelennadel avat. E-touez an domanioù da heul e kavot obererezhioù :\n- dizoleiñ an urzhiataerioù : klavier, logodenn, fiñvioù al logodenn... - jedoniezh : adwelout an taolennoù, kemparzh, eriñvadur,... - skiantoù : tredan, kelc’hiad an dour, ar skluzioù, ar splujerezed... - douaroniezh : lakaat ar broioù war ur gartenn. - c’hoarioù : torr-pennoù, gwezboell, c’hoari-eñvor... - lenn : pleustradur war al lenn - all : lenn an eur, livioù brudet e miltammoù, tresadennoù sturiadel...\nEn e bezh ez eus ouzhpenn 100 obererezh kinniget ha war emdreiñ emañ c’hoazh. Ur meziant dieub eo GCompris. Azasaet e vez ganeoc’h hervez hoc’h ezhommoù pe wellaet zoken, ha, perak ket, lakaet da vezañ arveret gant bugale ar bed a-bezh.\n(br) Pakadoù skrammad\n[pakadoù skrammad all e brezhoneg]\nAdtapet diwar « https://br.wikipedia.org/w/index.php?title=Gcompris&oldid=1952477 »\nC'hoarioù video e brezhoneg


Legio IX Hispania - Wikipedia\nAl Legio IX Hispania zo ul lejion roman krouet er c'hentañ kantved goude J.-K.\nE 43, e savas an impalaer Glaoda un arme evit mont da stourm a-enep priñsed ar Gatuvellauni hag an Drinovantes en Enez Vreizh, enni al Legio II Augusta, al Legio IX Hispania, al Legio XIV Gemina, hag al Legio XX Valeria. Ar penn-jeneral a oa Aulus Plautius. Jeneral al lejion e oa Hosidius Geta.\nEnskrivadur Leg VIIII Hispania e Stanwix\nE 48-49 e oa staget al lejion da Lindum (Lincoln hiziv), e bro ar Goritani.\nEr bloaz 71 e oa kaset al lejion da Eburacum (York hiziv), e bro ar Vrigantes, war urzh Quintus Petilius Cerialis, ar jeneral-gouarnour roman evit Britannia romania.\nE 83 pe 84, dindan ar jeneral Agricola, e kemeras perzh en Emgann Mons Graupius (Grampians), e Bro-Skos a-vremañ, a-enep armead 30 000 Brezhon ar penngadour Galgacos e-kerzh emgann diwezhañ Brezhoned Enez Vreizh.\nAdtapet diwar « https://br.wikipedia.org/w/index.php?title=Legio_IX_Hispania&oldid=1804963 »\nKemmoù diwezhañ degaset d'ar bajenn-mañ d'an 4 Gwe 2018, da 17:01.


Buhez ar Sent/1837/Opportuna - Wikimammenn\nBuhez ar Sent/1837/Opportuna\n◄ Beuva Opportuna Aignes, eus a urz S. Dominiq ►\nAn naontecvet devez a viz Ebreul.\nOpportuna, guinidic eus a Normandi, en devoa en he yaouanctis ur respet hac un devotion vras evit he Æl mad, pehini a apparisse dezi alies. Ar Verc’h santel-mâ o c’houzout e falle d’he c’herent e dimizi, en em strincas d’o zreit, hac o fedas da gounsanti ma en em rent-se Leanes. Goude beza obtenet o c’honge, en em retiras en ur Gouent, hac e voe recevet gant he breur Sant Godgran Escop eus a Seës.\nO veza Leanes e voa quen devot, quer fervant ha quen exemplus ma teuas al Leaneset, goude maro an Abades, d’e c’hontraign casi, en despet dezi, da guemeret ar Garg a Superiores. Neuse e crescas he mortificationou, yun a ree bemdez, ha ne devoa quen guele nemet an douar pe ar plench.\nEil Reflexion. Ar Santes-mâ a selle alies ous an Eê, ha ravisset e vige he speret, pa gontemple ar gloar hac an eürusdet en deus prometet Doue d’ar re e c’har hac e servich. Peguen dister ha peguen disprisabl e caver ar madou ha pligeadurezou an douar, pa gontempler pligeadurezou pur ha madou eternel an Eê !\nSavomp alies hor sell varzu an Eê, songeomp alies er Barados. Mar hoc’h eus poan o pratica ar vertuz, considerit ar recompans caër a so preparet evidoc’h ebars an Eê. En ho poaniou, en hoc’h afflictionou, songit er Barados, hac e santot ur gouraich nevez ha cals a gonsolation. Ar recompans a esperot, a raï ne santot casi quet ho poan, hac ober a raï deoc’h memes e c’haout douç hac agreabl.\nAdtapet diwar « https://br.wikisource.org/w/index.php?title=Buhez_ar_Sent/1837/Opportuna&oldid=62032 »\nKemmoù diwezhañ degaset d'ar bajenn-mañ d'an 12 Meu 2014, da 13:14.


Pajenn:Crocq - Marvailhou Kerne, 1910.djvu/40 - Wikimammenn\nPajenn:Crocq - Marvailhou Kerne, 1910.djvu/40\nAdlennet eo bet ar bajenn-mañ\nan Avaloudouar a furchas a-zevri an arbeliou. Paskolig a zelle outo gant poan, egiz eur c’hlanvour toc’hor c’hoant d’ezan da gomz hep gellout lavaret an distera ger ; Soazig, en he c’hoaze, a groane he gwalc'h, hag he zellou du a bare war an diou furcherez divergont. Moumoutig he doa pourmenet he c’hrabanou furch-difurch en arbel leaz. « Setu aze, aotrou person, ne gavan ket eur begad aman en ti ; met eun dousennig viou am eus dineizet, ha m’ho pefe ar vadelez da ginnig anezo d’ar zant da c’houlen digantan evit au dud keiz-man beza pareet, pe beza da vihana diboaniet abred. » An aotrou person a gemeras viou ar zant !\nChê a oa war he daoulin o turluta en arbel all hag o turia da vad an dilhajou hag ar c’hreziou. — « Setu aman, aotrou person, emezi, eur roched madik a-walc’h, ha, mar karit gwerza anezi e profit ar zant, dalit, ema-hi aze ! » Hag an aotrou person a gemeras roched ar zant. E oa o trei da vont er-meaz gant viou ha roched, pa zilammas Soazig en he fatenn war bank he gwele.\n— « Hep ! pep ! pep ! emezi, lezit an traou-ze aman, mil gutez ! Restaolit d’eomp roched-eured Paskolig, ha viou va yar velen ! » Paskolig a dennas neuze e benn er-meaz hag, en eur c’hoarzin, a lavaras d’e hini-goz : « Ac’hanta ! Soazig, eur vaouez n’eo ket mestr d’he zeod, gwisk dillo da zilhad ; ar jidhouarn ’zo aze war an daol ouz da c’hortoz, rak komzet ec’h eus da genta, ha te an hini a ranko bemnoz skaota an traou ! »\nHag e tisplegas dirag an holl perak e oant bet mud o-daou, eur pennadig. Kement-hini a oa en ti a zailhas da c’hoarzin e walc’h, hag an aotrou person zoken ne chomas ket war-lerc’h ar re all.\nSoazig a wiskas he broz, ha, mezek an tamm anezi, en em lakeas da zic’huba an daol. Da vihana,\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/40&oldid=111052 »\nKemmoù diwezhañ degaset d'ar bajenn-mañ d'an 22 Kzu 2017, da 22:57.


1 Penn kenta Kelou Mad , Jezuz-Krist, Mab da Zoue,\n2 hervez ar pez a zo skrivet e levr ar profet Izaiaz :\n« Setu ma kasan va hannad en da raog,\n« en a gempenno dit an hent,\n3 « mouez an dén o krial er goueleh :\n« eünit dezañ e wenojennou ».\n4 Evel-se e oe gwelet Yann ar Badezour er goueleh, o prezeg eur vadeziant a binijenn evid kaoud ar pardon euz ar pehejou.\n5 Direded a ree davetañ Bro-Judea a-béz hag oll dud Jeruzalem ; en eur anzao o ’fehejou e vezent badezet gantan er Ster-Jordan.\n6 Yann a oa gwisket gand dillad reun kañval, hag eur gouriz ler en-dro d’e zargreiz. E voued a oa killeien-raden ha mél gouez.\n7 Embann a ree :\n— « Erru eo war va lerh an hini a zo kreñvoh egedon, ha n’on ket din, en eur blega, da ziskoulma lèrenn e zandalennou.\n8 Me am-eus ho padezet en dour ; En ho padezo er Spered-Santel ».\n9 En amzer-ze e teuas Jezuz euz Nazared, kêriadenn euz Bro-Halilea, da veza badezet gand Yann e ster ar Jordan.\n10 Kerkent ha ma teuas er-mêz euz an dour, e welas an Neñv o tigeri hag ar Spered-Santel o tiskenn warnan evel eur goulm.\n11 Eur vouez a zeuas euz an Nenv o lavared :\n« Te eo va Mab muia kared, ennout e kavan va dudi ».\nJEZUZ ER GOUELEH\n12 Kerkent e oe kaset Jezuz d’ar goueleh gand ar Spered.\n13 E-pad daou-ugent devez e oe tentet gand Satan. Loened gouez a oa en-dro dezañ hag an Elez a jome d’e zervicha.\n14 Goude ma oe bet laket Yann er prizon, e teuas Jezuz da Vro-Halilea.\n15 Embann a ree ar Helou Mad a-berz Doue hag e lavare :\n« Deuet eo an amzer d’e boent, tost eo Rouantèlèz Doue. Cheñchit buez ha kredit er Helou Mad » .\n16 O tremen war ribl ar mor Galilea, e welas Simon hag e vreur André o taoler o rouejou er mor, rag pesketerien e oant, 17 Jezuz a lavaras dezo :\n— « Deuit d’am heul, me raio ahanoh pesketerien tud ».\n18 Kerkent e tilezont o rouejou evid mond d’e heul.\n19 Eun tammig pelloh e welas Jezuz Jakez mab Zebede hag e vreur Yann, int-i ive en eur vag, o kempenn o rouejou. 20 O gelver a reas kerkent. Neuze, o tilezel o zad gand e vevelien er vag, ez ejont d’e heul.\nJEZUZ E KAFARNAOM\n21 Antreal a rejont e Kafarnaom. Kerkent eet er zinagog da zeiz ar zabad, e stagas da gelenn.\n22 Souezet braz e oe an dud ouz e gleved, rag komz a ree evel eun dén galloud dezañ, ha n’eo ket evel ar Skribed . 23 Hogen er zinagog e oa eun dén trubuillet gand eur spered hudur, hag a stagas da grial :\n24 — « Petra’ glaskez ouzom, Jezuz a Nazared ?\nDeuet out da goll ahanom ? Gouzoud a ran piou out : Sant Doue ».\n25 Jezuz a hourdrouzas anezañ :\n— « Peoh ! Kerz er-mêz euz an dén-ze ».\n26 Ar spered hudur a hèjas taer an dén, hag a yeas kuit en eur youhal forz.\n27 Ken souezet e oent ma houlennent an eil ouz egile :\nGourhemenn a ra d’an droug-sperejou o-unan hag e sentont outañ ».\n28 Kerkent e redas ar vrud anezañ a-dreuz Bro-Halilea a-béz.\nPARE MAMM-GAER SIMON\n29 O kuitaad ar zinagog, Jezuz, gantan Jakez ha Yann, a yeas da di Simon hag André.\n30 Mamm-gaer Simon a oa war he gwele gand an derzienn. Kerkent e oe greet ano anezi da Jezuz.\n31 Eñ a dosteas, hag a reas dezi sevel en eur gregi en he dorn. An derzienn a gouezas hag eh en em lakeas d’o zervicha.\n32 Diouz ar pardaez, goude ar huz-heol , e oe digaset dezañ an oll glañvourien hag ar re a oa e dalh an droug-spered. 33 Kêr a-béz a oa bodet dirag an nor. 34 Ar pare a roas da galz a dud taget gand a bep seurt kleñvejou. Argas a reas kalz droug-sperejou, ha n’o leze ket da gomz, rag gouzoud a reent piou oa.\nJEZUZ A GUITA KAFARNAOM DA VOND DA VRO-HALILEA\n35 Antronoz, pell a-raog goulou-deiz, ez eas Jezuz er-mêz, hag eh en em dennas en eul leh distro. Hag eno e pede.\n36 Simon hag ar re a oa gantañ a yeas d’e glask. 37 O veza e gavet e lavaront dezañ :\n— « An oll a zo ouz da glask ».\n38 Med Jezuz a respontas :\n— « Deom a-hann d’ar hêriadennou tro-war-dro, ma prezegin enno ive, rag evid an dra ze eo ez on deuet ».\n39 Hag e kerzas dre Vro-Halilea a-béz, en eur embann an Aviel er zinagogou hag en eur argas an droug-sperejou.\nPARE AN DEN LOR\n40 Eun dén lor a zeu da gavoud Jezuz. Aspedi a ra anezañ, hag o koueza d’an daoulin e lavar :\n— « Ma karez e héllez rei din ar pare ».\n41 Jezuz, leun a druez outañ, a astennas e zorn, a douchas outañ hag a lavaras :\n— « Me a ’fell din ! bez pareet ».\n42 Raktal ez eas al lorgnez kuit dioutan hag e oe pareet. 43 Dioustu e kasas Jezuz anezan kuit, en eur lavared rust :\n44— « Taol evez ! Na lavar grik da zen. Med kee d’en em ziskouez d’ar beleg, ha kinnig, evid da bareañs, ar pez a hôurhemenn Moizez el Lezenn, ma talvezo kement-se da desteni evito » .\n45 Med eur wech eet kuit e stagas da embann ha da vruda ar helou, en doare ma ne helle mui Jezuz antreal, a wél d’an oll, e kêr pe gêr. Chom a ree war ar-mêz, el lehiou digenvez. Hag euz a bep tu e teued d’e gavoud.


Margherita Farnese - Wikipedia\nMargherita Farnese (Parma, 7 a viz Du 1567 – Piacenza, 13 a viz Ebrel 1643) a oa ur verc'h da Alessandro Farnese, dug Parma ha Piacenza, ha d'e bried Maria d'Aviz, nizez d'an impalaer santel Karl V. Anvet e voe Margherita, diwar-lerc'h anv he mamm-gozh, mamm he zad, Marc'harid Aostria, bastardez d'an impalaer.\n2 Er gouent\nD'an 2 a viz Meurzh 1581, e Piacenza, e timezas Margherita Farnese, 13 vloaz anezhi, da Vincenzo Gonzaga, mab da Guglielmo Gonzaga, dug Mantova ha da Eleonora d'Austria. Pal an eured e oa moarvat krouiñ un emglev padus etre Farnese ha Gonzaga a-enep da Firenze hag ankouaat ar gasoni gozh, savet e 1547 entre an daou diegezh pa iriennas Ferrante Iañ Gonzaga a-enep Pier Luigi Farnese, kentañ dug Parma ha Piacenza. Ha d'an 30 a viz Ebrel e tegouezhas ar priedoù nevez e kêr Mantova.\nBloaz goude, bugel ebet : ne oa ket bet sevenet an eured, dre ma oa ur si bennak e korf ar wregig moarvat. Bec'h a savas etre an daou diegezh en abeg da se : an tad Gonzaga a felle dezhañ ez afe kuit Margherita hag an tad Farnese a gave e oa un dichekadenn hag a roas da c'houzout ne oa bugel ebet abalamour d'an ozhac'h yaouank na oa ket gouest d'ober bugale. A-benn ar fin ez eas ar Farnese kozh a-du gant an torr-dimeziñ, a voe embannet d'ar 26 a viz Mae 1583. Neuze e tistroas Margherita da gêr Parma, ambrouget gant he breur Ranuccio.\nTorret e voe an eured daou vloaz goude, rak ne oa ket bet sevenet an eured, dre ma oa ur si bennak e korf ar wregig moarvat. Ha kaset e voe ar wregig Margherita d'ar gouent.\nKaset e voe da leandi San Paolo, e Parma, hag anvet eno seurez Maura Lucenia. Diwezhatoc'h e voe abadez Sant'Alessandro.\nAddimeziñ a reas Vincenzo e 1584 da Eleonora de' Medici, ha c'hwec'h bugel o devoe.\nGoude 1616, goude dastum arc'hant ar gristenien vat, e c'hallas seurez Maura peurechuiñ savidigezh iliz ar sent Gervaso ha Protaso, gouestlet hiriv d'ar Santissima Annunziata, hervez mennad Giambattista Fornovo.\nE 1966 e voe graet ar film Una vergine per il principe, awenet gant istor Margherita, ha c'hoariet gant Vittorio Gassman, Virna Lisi hag Anna Maria Guarnieri.\nAdtapet diwar « https://br.wikipedia.org/w/index.php?title=Margherita_Farnese&oldid=1960358 »\nKemm diwezhañ d'an 17 C'hwe 2022 da 06:58


Hervez Maodez Glanndour , e vefe bet skrivet ul lizher all etre an daou lizher a anavezomp goude « bezañ tremenet dre Gorintoz, gweladenn bet poanius-kenañ evitañ ». Anvet eo gant Paol al lizher-se « al lizher e kreiz an daeroù » (2 Kor 2, 3-9 ha 7, 8-12). Kollet eo bet. Hervez ar « Bible de Jérusalem » e vefe 2 Kor 10-13 un darn eus al lizher e kreiz an daeroù bet staget ouzh 2 Kor gant ar re o deus strollet skridoù an abostol.\nPiv en deus skrivet al lizher-mañAozañ\nPegoulz ha pelec'h e voe skrivet al lizherAozañ\nEvit piv eo bet skrivet ? Peseurt kelennadurezh a gaver ennañ ?Aozañ\nAdtapet diwar « https://br.wikipedia.org/w/index.php?title=Eil_lizher_d%27ar_Gorintidi&oldid=1873255 »\nDernière modification le 29 Ebr 2020, à 10:49\nKemmoù diwezhañ degaset d'ar bajenn-mañ d'an 29 Ebr 2020, da 10:49.


Enkhuizen a zo ur gumun hag ur gêr e rannvro West-Friesland, e proviñs Noord-Holland en Izelvroioù. 116,04 km² eo gorread Enkhuizen (douar : 12,40 km², dour : 103,64 km²) ha d'an 31 a viz Mae 2009 e oa 18 196 annezad enni. Ar c'hêrioù, kêriadennoù ha distrigoù da-heul a ya d'ober kumun Enkhuizen : Enkhuizen, Oosterdijk, Westeinde.\n5 Tud vrudet bet ganet en Enkhuizen\nEnkhuizen e 1652\nEnkhuizen a oa unan eus ar c'hêrioù implijet VOC, (evel Hoorn hag Amsterdam), ma loc'he ar bagoù da vont d'ober kenwerzh en Indez. Lakaet e voe da gêr e 1355. E bar he brud e voe Enkhuizen er XVIIvet kantved, hag unan eus porzhioù brasañ an Izelvroioù e oa d'ar mare-se. Tamm-ha-tammne reas ket kement a verzh abalamour da veur a dra (lec'hidet e voe ar porzh)hag Amsterdam eo a gemeras he flas.\nKloc'hdi Westerkerk Enkhuizen\nDerc'hel a ra bepred Enkhuizen d'he hengoun-mor hiziv an deiz memestra, hag ez eus enni ur marina e-touez re vrasañ an Izelvroioù. En Enkhuizen emañ ivez ar Zuiderzeemuseum, ur mirdi en diavaez ma c'haller dizoloiñ buhez an dud a tro-dro da Zuiderzee a-hed red an istor. Lod brasañ savadurioù ar mirdi a zeu eus kêrioù all evel Purmerend hag Amsterdam. Ur perzh bras he deus an douristelezh en Enkhuizen peogwir ez eus chomet enni kalz savadurioù kozh : div iliz eus ar XVvet kantved, an ti-kêr ha mogerioù-kêr eus ar XVIIvet kantved.\nE kuzul-kêr Enkhuizen ez eus 17 dileuriad :\nNieuw Enkhuizen - 4 dileuriad\nVVD/D66- 2 eileuriad\nSP - 1 dileuriad\nFractie Quasten - 1 dileuriad\nUn ti-gar z zo en Enkhuizen, ma c'haller tapout an tren da vont da Hoorn ha da Amsterdam (war-dro un eurvezh-hent). E-pad an hañv ez eus ivez listri-treizh evit an droadeien hag an dud war varc'h-houarn da vont da Stavoren, Medemblik hag Urk.\nTud vrudet bet ganet en EnkhuizenAozañ\nLucas Janszoon Waghenaer (1533), pennofiser ha kartennour\nPaulus Potter (1625), livour\nGerrit Zalm (1952), bet ministr an argant\nWijda Mazereeuw (1953), neuier\nLec'hienn ofisiel Enkhuizen\nLec'hienn ofisiel Zuiderzeemuseum\nAdtapet diwar « https://br.wikipedia.org/w/index.php?title=Enkhuizen&oldid=1965502 »\nKemm diwezhañ d'an 18 C'hwe 2022 da 09:21


Journal de Renaud Camus, lundi 31 décembre 2018\ncréée le lundi 31 décembre 2018, 18 h 00Plieux, lundi 31 décembre 2018, quatre heures et demie de l’après-midi. Comme je ne peux pratiquement plus rien lire sans lunettes, et que j’ai une fâcheuse tendance, ~~~ ~~~~~~ ~~~~~~, ~~ ~~~~~~~~ ~~~~ ~~~~~~~~~~~ ~~~ ~~~~ ~~~~~~ ~~’~~~~~~~, ~~’~~~ ~~~~~~~~~~~~~~~~~~~ ~~~~~~ sur un tableau ~~~~ ~~~ ~~~~~~~~~~ ~~ ~~~~~~~, ~~~~~ ~~~~ ~~~~~~, ~~~ ~~~~ ~~~ ~~~~~~~~ ~~~~~ ~~~ ~~~~~~~ ~~~ ~~~~ ~~~~~~ ~~~ ~~~~~ ~~~ ~~~~~~~~~~~ — ~~~ ~~~~~ ~~~~ ~~~~~~~~~ ont presque disparu.\nIl ~~’~~~~~ ~~~ ~~~ ~~~~~~~~~~ ~~~ ~~~~~ ~~~~~~ ~~~~~~~~~ ~~~~~~ ~~~ ~~~ ~~~~~~ Mark Walton, ~~~ ~~~~ ~~’~~~ ~~~~~~~~~~~~~~ ~~~~~~~, ~~~ ~~~~~~~~, ~~~ ~~~~~~, ~~~~~ ~~~ ~~~ ~~~~~ rien, mais dont ~~’~~~~~ ~~~~~~~~~, ~~~ ~~~~~~~~, ~~~~ ~~~~~~~~~~~~~~, ~~~~~~~~ ~~~~~ ~~~~~~~~~~~. ~~~ ~~ ~~ ~~~ ~~~~~ ~~~ ~~~~~ ~~~ ~~’~~~~~~ ~~~~~~~~~ ~~~~~ ~~~ ~~~~~~~ ~~’~~~ ~~~~, ~~~~~~~~~~~~~, ~~~ ~~’~~~~~~~~~~ sur un fond ~~~~~~ ~~~~~~, ~~~ ~~~~~, ~~~ ~~~~~~~~~~ ~~~~~~, ~~~~ ~~~~~~~ ~~~~~~~~~~~~ ~~~~ ~~~ ~~~~~ ~~~~~ ~~~~~ ~~~~~~~. ~~’~~~ ~~~~~~ ~~~~~, ~~~ ~~~~~~~~~ ~~~~ ~~~~~~~~~ ~~~ ~~~~~~~ ~~~~~~, ~~~~ grande toile d’un ~~~~~~ ~~~~ ~~~ ~~~~~~, ~~~~~ ~~~ ~~~~ ~~~~~~ ~~~~~~~~~~ ~~~~~ ~~~ ~~~~~~ ~~~~~~~~~~ ~~~ ~~~~~~ ~~’~~~~~~~~ ~~~~~ ~~~~~~ ~~~~~~~~~~~~~, ~~~~~~~~~ ~~~ ~~~~~~~, ~~~-~~~~~~~ ~~~ ~~~ ~~~~~~~~~. ~~~~ couleurs en sont ~~~~~ ~~~~~ ~~~~~~, ~~~~~~~~~~~~~, ~~’~~~~~~~~~ ~~~~~~ ~~~~ ~~~~~~~~~~ ~~~ ~~~~~~~~~~ ~~~~~~~~ ~~~~~~~~ ~~~ ~~~~~~~~~ ~~~~~~~~. ~~’~~~~~~~~~ ~~’~~~~~~~~ ~~~~~~~~~~, ~~~~~~ ~~~~ ~~~ ~~~ ~~~ ~~~~~~~~~~, ~~~~~~ ~~~~~~~~~, ~~~~ Flickr, croyant sans ~~~~~~ ~~~ blesser :\n« ~~~~~~ ~~~~~~~ ~~~~~ ~~~~~~~~ ~~~ ~~~~~~ ~~~~~~~~ »\n— ~~~ ~~~~ ~~’~~~~~~ ~~~~~~~ ~~~ ~~~~ ~~~~~~~~, ~~~~~ ~~ ~~~~~ ~~~~~ ~~’~~~~~~~, ~~~ ~~~~~ ~~~~, ~~~ ce que j’essayais ~~~ faire.\nLa ~~~~~~~~~ ~~~~~~~~~ Mark ~~~~~~~ en ~~ ~~~~~~~~~ ~~~~~~~ ~~~~~~~, ~~~~~~’~~ ~~~~~~~~, ~~~~~ ~~~~~~~~ (~~~~~~~~~ ~~~~~~~~~~~~ ~~~~ ~~~~~~~~~), ~~~ ~~~ ~~~~~~~~~ ~~~~~~~~~~~~ : ~~~~~ ~~~~~, ~~~~~~ ~~~~~, bleu pâle, beige ~~~~~ ~~~~~. ~~~~~ ~~’~~~~~~ ~~~~~~~ ~~~~ ~~~ ~~~~~~ ~~~~~~~~~~~~~~ ~~~~~~~~, ~~~~~ Mark ~~~~~~~ III, ~~~ ~~’~~~ ~~~~~~ ~~~~~~~, ~~~~~~~~~~ ~~’~~~~~~ ~~~~~~ ~~~~ ~~~ ~~~~~~. ~~~~~ ~~~~~~ ~~~~~-~~~ c’est le rosé ~~~~~~ ~~~~ ~~~~~~~~ ~~~~~~~~ ~~~~~~~~~~~~~~, ~~~~~ ~~~ V. ~~~ ~~~~~ ~~’~~~~~~~~~, ~~’~~~~~~~ ~~’~~~~~~~, ~~’~~ ~~~~~ ~~~’~~~~~~~~~~ ~~~ ~~~~ ~~~ ~~’~~~~~~~~~~ ~~’~~~~~~~~, ~~~~~~~~~~~~ — ~~~ ~~~~~~~~~~~ ~~’~~~ ~~~~~~~~~~~, ~~’~~~~ disparition locutoire de la ~~~~~~, ~~~ ~~~~ :\n« ~~~ ~~~~~~~ ~~~~~ ~~~~~~ ».\nJe ~~~~~~~~~~ ~~’~~~~~ ~~~~~ ~~~~~ ~~~~~, ~~~ ~~~~~ ~~~~~, ~~~~~ pas loin, ~~~~~ ~~~ ~~~~~ ~~~ ~~~~~, ~~~ ~~’~~~~~~~~~~~~, du souffle ; et ~~~~ ~~~~~~~~~~ ~~~~~~ ~~~ ~~~~~ ~~~~~~~~~~~~, ~~~ ~~~~~~ ~~~~~ Mark ~~~~~~~ V, ~~~~ ~~~~~ ~~~ ~~~~~~~~~~ ~~~~~~~~, ~~~ ~~~~~~~~-~~~~-~~~~~~~~ — ~~~ ~~~~~~~~~ ~~~~~~~~ ~~~~ ~~~~~~~~~, ~~~~~~ ~~~ les reblanchir. Mais ~~~~~~~ ~~~~~~~ ~~~~ ~~’~~~~ ~~~~~ ~~~~~ ~~~~~~ ~~~~~, ~~~~ ~~’~~~~~~~~~ ~~’~~ ~~~~~~~~~~~~~ ~~~~~~~~, ~~~’~~~ ~~~~ ~~~~~ ~~~ ~~~~~ ~~~ ~~~~ ~~~~~~. ~~~~~ ~~~~~~~~ ~~~~~. ~~~~~ ~~~ ~~~~~~~~ ~~~~ lumières on ne ~~~~~~~~~~ ~~~’~~~~ ~~~~~~ ~~~~~~~~, ~~~ ~~~~ ~~~~~~~~~~~~.\nvoir l’entrée du lundi 31 décembre 2018 et ses 6 images dans Le Jour ni l’Heure


Accueil / Lec'h / Breizh / Manifestadeg skoazell « Breizh Tobacco » e Kercʼhfaou : dibenn ur stourm pe deroù unan nevez ?\nLa Rédaction 8 October 2015\nSonia Meziane, Gilles Denigot ha Pierre-Emmanuel Marais e-toues ar manifestadeg\nNe oa ket gwall niverus an dud o kemer perzh er vidadeg skoazell dirak labouradeg ar Seita e Kercʼhfaou, dʼar mercʼher 7 a viz Here. Ur cʼhant bennak marteze. Ret eo gouzout e oa dalcʼhet an darvoud e kreiz an devezh, ʼpezh ne sikour ket evit bodañ kalz a dud, e-kerzh ar sizhun dreist-holl. Tud a oa deuet eus pell a-walcʼh memestra (Roazhon, Kemper…). Met ar pal ne oa ket bodañ ur bern stourmerien : kentocʼh disachañ evezh ar mediaoù evit diskouez dʼan dud pegen mantrus eo diviz Imperial Tobacco, a gav gwellocʼh distrujañ ar mekanikoù eget o lezel dʼar vicherourien.\nMennet e oa ar berzhidi evit stagañ gant ar stourm ha mont ken pell hag e vo posubl. Gilles Denigot, e penn al listenn « Dibab hor rannvroioù » e Liger-Atlantel, Nil Caouissin, e trede plas war al listenn « Breizh Evel-Just » en Il-ha-Gwilen, ha Corentin Lemonnier, penn-sekretour Sindikad Labourerien Breizh, oa eno. Daou zilennad UDB eus ti-kêr Naoned a oa deuet ivez : Pierre-Emmanuel Marais ha Sonia Meziane.\nMoarvat nʼeo ket echu ar stourm. Ur vanifestadeg all a cʼhallfe bezañ dalcʼhet a-benn nebeut, dʼur Sadorn ar wech-se, hag en Naoned. Aesocʼh e vefe evit bodañ tud. Kendercʼhel a raio ar vicherourien gant o raktres. Gallout a rafemp bezañ sikouret gant ar strolledegezhioù lecʼhel evit prenañ mekanikoù nevez, ma vezont skoazellet gant trawalcʼh a dud.\nShare the post "Manifestadeg skoazell « Breizh Tobacco » e Kercʼhfaou : dibenn ur stourm pe deroù unan nevez ?"\nBreizh breizh tobacco carquefou manifestadeg pierre-emmanuel marais slb sonia meziane udb\t2015-10-08


Pajenn:Perrot - Bue ar Zent.djvu/293 - Wikimammenn\nPajenn:Perrot - Bue ar Zent.djvu/293\nEur wech staget ar c’horf, ar groaz a zo savet ha laket da gouezan en toull grêt eviti ; ar boan en devoe neure Jezuz a oe skrijus.\nKoulskoude, e boan-gorf a oe dister, en kichen ar boan-spered en devoe, pa welas an dud a oa endro d’ezan.\nBezan eman, o sellet outan, e enebourien, a zo kontant eus o labour. Deut int a benn eus o zôl ; hag ec’h eont, hag e teuont, hag ec’h hejont o fennou, hag e c’hoarzont yud c’hoarzadennou-ifern ; lorc’h a zo enne hag a ra d’eze komz :\n— Hop ! la ! emeze, te hag a ziskar Templ Doue hag a zav anezan adarre a neve en tri devez, en em denn eus al lec’h-ze breman ! Mar dout Mab Doue, diskenn eus ar groaz !\n— Sovetaet en deus ar re-all, ha n’eo ket goest d’en em zovetàt e-unan.\n— Mar deo ar C’hrist, roue Israel, n’en deus nemet diskenn eus ar groaz ha ni gredo ennan !\nHag e kredfont ennan ? Nan, an dra-ze n’eo ket gwir ! Jezuz Krist a zo ganet en Doue, en deus bevet en Doue, en deus komzet en Doue, en deus pareet tud klanv, laket tud varo da zevel eus ar beziou, grêt burzudou hag a ziskoueze e oa galloud Doue etre e zaouarn.\nPennou-bras Jeruzalem o deus o gwelet ha n’o deus ket kredet. Ha breman, p’eman o vervel, evit peurober e labour, e varv evel m’en devoa lavaret ar Brofeted mil bell a oa. Hag i, doktored evel mac’h int, ne welont ket an testeni divezan a dlee digeri d’eze o daoulagad.\nAnat eo zo kement a zallente en o spered ha ma zo a fallagriez en o c’halon.\nNan ! Jezuz ne ziskenno ket eus e groaz, rak pignet eo warnezi evit digoll Doue an Tad eus an dismegans grêt d’ezan dre bec’hejou ar bed ha dre ho pec’hed c’houi hoc’h-unan. Hag epad ma ra evelse an dud gwap anezan, Jezuz a lôsk eus e galon karantezus ar beden-man :\n« Ma Zad, ma Zad, pardonet d’eze, rak n’ouzont ket petra reont ! »\nSetu petra ra an dud en kenver Jezuz-Krist ; gwelomp breman petra ra Doue.\nDoue a zo bet didrue ouz Jezuz war mene Kalvar, evel m’eo bet an dud.\nEur glemmaden a deuas eus e galon, er yez en devoa desket war varlen e vamm, doanius da glevet : « Eli, Eli, lemah shebaktani ! Ma Doue, ma Doue, perak hoc’h eus-hu ma dilezet ? »\nGwelet a rer tud reuzeudik, kollet gante pep tra, danve ha kerent. Ar maro en deus rinset an ti ; ar gwall-chans en deus rinset ar c’hraou ; kollet o deus pep tra nemet kalon eur mignon d’o c’hennerzi.\nMes pa vezer an unan-penn ; pa ne ve den, en tu ebet, da gaout true ouzoc’h ha da ouelan ganac’h, neuze ’vat eo trist ar vue, ha ma ne vije ket gouezet eman bepred lagad Doue o paran ’us d’imp, n’helljemp ket padout, eleiz ac’hanomp.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/293&oldid=140549 »


Accueil / Brendan-Budok Durand-Le Ludec\n27 septembre 2020\tÀ la Une, Bretagne 0\nDibabet en deus ar Rektorelezh lemel c’hwec’h eurvezh kelenn digant hentenn divyezhek skolaj St-Gweltaz e Brec’h ha kement-se teir sizhun goude an distro-skol war zigarez e vije re nebeut a vugale enskrivet. Lakaet eo diaes ar gelennerien a goll eurvezhioù kelenn ha betek he gopr evit unan anezhe. Peadra da ...\n27 août 2018\tÀ la Une, International 0\nUr skritell e kembraeg evit skoazellañ an harz-labour : “hol leve a zo bet torret”. N’eus ket bet kalz a gaoz er mediaoù gall. Brasañ harz-labour istor ar skolioù-meur e Breizh-Veur a zo bet kaset gant sindikadoù ha 50 000 kelenner pe implijad skol-veur etre miz C’hwevrer ha miz Ebrel 2018. ...


Pajenn:Morvan - Buez ar Zent, 1894.djvu/416 - Wikimammenn\nPajenn:Morvan - Buez ar Zent, 1894.djvu/416\nunnek a viz even euz ar bloaz 1479. Ar pab Aleksandr VIII, o veza bet testeniou sklear euz he viraklou, a lakeaz anezhan e renk ar Zent er bloaz 1690.\nSant Iann a Zant-Fagondez, o veza c’hoaz krouadur, a lakea ar peoc’h etre ar vugale all euz he oad pa zave eunn trouz pe eur gasouni bennag entrezho, ha goudeze e teuaz ive a benn da unani tud Salamank a ioa e brezel ann eil ouz egile. N’e ket aoualc’h d’ehoc’h beva hoc’h-unan e peoc’h gant ho nesa ; labourit c’hoaz hervez ho kalloud da lakaat ar memes peoc’h etre ar re all, etre tud ho ti pe hoc’h amezeien. Evelse e viot euz ar re m’en deuz lavaret hor Zalver anezho : « Euruz ar re a gar ar peoc’h, rak hanvet e vezint bugale Doue. »\nAc’hano ez eaz da Asiz da velet sant Fransez, hag euz a Asiz e oue kaset da gouent Menez-Paol e kichen Bologn. Eno e tremene he holl amzer o pedi, o vedita, hag o kastiza he gorf dre bep seurt pinijennou. Petra bennag m’oa beleg dija, e oue lakeat da ober al labouriou distera\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/416&oldid=137622 »


Kenta levr - XXI - Wikimammenn\nKenta levr - XXI\n◄ Red eo beva pell dioc’h trouz ar bed ha tevel aliesa mac’h heller Kenta levr - XXI Diwar-benn poaniou ar vuez ►\nDiwar-ben ar c’hlac’har hon euz d’hor pec’hejou.\n1. — Mar fell d’e-hoc’h mont war gresk er mad, ho pezet bepred doujans Doue ; diwallit da veva re enn hoc’h eaz ; kentoc’h e tleit lakaat e reiz vad hoc’h holl skianchou a-ziaveaz N’en em roit ket ken-nebeut da blijaduresiou goullo ar bed ; en em roit da c’hlac’har ar galoun enn abek d’ho pec’hejou, hag e teuot da veza eunn den a feiz hag a zoujans Doue.\nHag evit gwir, glac’har ar galoun a zigas madou e-leiz a goller hep dale pell dre heulia c’hoantegesiou fall ar galoun. Eur zouez eo e ve ann den evit en em laouenaat e-pad he vuez, hag hen o welet ne d-eo er bed-man nemet eunn divroad, o welet ema he ene e-tal d’en em goll e pep mare.\n2. — O veza ma’z omp edro, ha dre na daolomp evez e-bed oc’h hor faziou, eo ne anavezomp ket poaniou hon ene ; aliez zo-ken e weler ac’hanomp o c’hoarzin heb abek, pa dlefemp gouela dourek. N’euz gwir frankiz a galoun, n’euz levenez vad e-bed nemet evit ann hini en denz doujans Doue hag eur goustians vad.\nEuruz eo ann hini a hell kas diouthan kemend a ra d’ezhan beza dievez, evit en em rei a wir galoun d’ar c’hlac’har santel ! Euruz eo ann hini a zilez kemend a hell saotra he galoun pe he dieza !\nStourmit stard ha kalounek ; terri a reer eunn tech fall dre gemeret eur pleg mad. Ma oufac’h dilezel ann dud, hi ivez a lezfe ac’hanoc’h da ober ar pez a garfac’h.\n3. — List ar re all da zifulia ho gwiad, diwallit d’en em luzia e kudennou ar re vraz. Dreist pep tra holl, taolit evez ouz-hoc’h hoc’h-unan, hag en em gelennit mad abarz kelenn ho mignouned.\nMar gra ann dud nebeut a stad ac’hanoc’h, n’en em nec’hit ket gant se ; en em c’hlac’harit kentoc’h, dre ne d-oc’h ket ker fur ha ker mad ha ma tere ouz eur servicher da Zoue hag ouz eur manac’h mad.\nEr bed-man eo gwelloc’h ha talvoudekoc’h aliez evid-omp n’hor be nemeur a frealzidigez, dreist-holl nemeur a frealzidigez, a berz ann dud. Koulskoude ma ne zeu d’e-omp digant Doue nep frealzidigez pe da vihana dibaot hini, ni eo zo kiriek a ze, o veza ne glaskomp ket ar gwir glac’har a galoun ha na zilezomp ket a-grenn frealzidigez didalvoudek ann dud.\n4. — Ansavit n’euz netra enn-hoc’h hag a ve mad da gaout frealz digant Doue, ansavit ne d-oc’h mad nemet da gaout enkresiou braz ha stank. Pa vez ar gwir c’hlac’har enn he galoun, ann den a gav pounner ha c’houero kement tra a zo er bed.\nAnn den fur ha mad a gav bepred abek a-walc’h d’en em c’hlac’hari ha da vouela. Rak enn eur zellet out-han he-unan pe oc’h he nesa, e wel ervad n’euz den e-bed heb enkrez war ann douar ; ha dre mac’h evesa pisoc’h out-han he-unan, ez eo brasoc’h a ze he c’hlac’har.\nLeac’h hon euz da veza gwir c’hlac’haret evit hor pec’hejou hag evit hon techou fall, rak ne d-omp ket peurliesa evit trei hor spered war zu traou ann env, dre ma’z omp dalc’het gant-ho a bep tu.\n5. — Mar teufac’h da brederia aliesoc’h war ar maro eget war ar pez a hell astenn ho puez, neuze ho pe, hep mar e-bed muioc’h a diz da zont gwelloc’h-gwella.\nMar teufac’h ive da brederia gant feiz war boaniou ann ifern ha war re ar purgator, neuze, me gred, e c’houzanvfac’h a galoun vad ho labour hag ho poan, ha n’ho pefe mui aoun rak poan e-bed, hogen siouaz ! O veza ne d-a ket ar gwirionesiou-ze beteg enn hon ene, o veza ive ma karomp c’hoaz ar pez a hillig hor c’horf, dre-ze eo ez omp bepred ien ha dieguz meurbed.\n6. — Sempladurez hor spered a zo kiriek aliez d’hor c’horf d’en em glemm evit ann distera poan. En em izelait eta ha pedit ann Aotrou Doue evit ma roio d’e-hoc’h ar spered a binijen hag a wir c’hlac’har, ha livirit gant ar profed David : Aotrou Doue, roit d’in da zibri bara va daelou, roit d’in da eva leiz ar c’halir a zaelou.\nN’euz nemet poan er bed-man. Poaniou ar c’horf, poaniou ann ene, enkrez, glac’har, pec’hed ; setu aze ar beac’h pounner a rankomp da zougen hed hor buez. Daoust da ze, e-kreiz ne holl boaniou, ann den a gav amzer c’hoaz d’en em rei holl da blijaduresiou direiz ar bed.\nTec’homp diouz ar plijaduresiou fall-ze, sellomp oc’h ar c’hastiz a zeuio war ho lerc’h, sellomp ouz hor faziou, ker stank int ! Ha neuze goulennomp digant Doue glac’har, keuz, karantez ha daelou leiz hon daoulagad, ha pedomp anezhan evit ma vinnigo anezho evel ma reaz Jezuz gwechall, o lavaret : Pec’hejou e-leiz a vezo distaolet diwar-n-hoc’h, o veza ma’z eo bet braz ho karantez.\nAdtapet diwar « https://br.wikisource.org/w/index.php?title=Kenta_levr_-_XXI&oldid=89039 »\nKemmoù diwezhañ degaset d'ar bajenn-mañ d'an 18 Mez 2016, da 09:12.


Stumm eus an 25 Gou 2013 da 13:05\n13 okted ouzhpennet , 7 vloaz zo\nStumm eus an 4 Ebr 2013 da 14:27 (kemmañ)\nD (Bot: Migrating 70 interwiki links, now provided by Wikidata on d:q42486 (translate me))\nStumm eus an 25 Gou 2013 da 13:05 (kemmañ) (dizober)\n:''Diwar-benn ar '''gouren''' dre -vras eo ar pennad-mañ. Ur pennad [[Gouren breizhek]] zo ivez.\n[[Skeudenn:Serusier - La lutte bretonne.jpg|300px|thumb|right|[[La lutte bretonne]], Paul Sérusier, 1890-1891]]\nAr '''gouren''' a zo ur [[sport]] emgannañ a-zaou hag e bal dezhañ a zo da bep eneber diskar an eil hervez reolennoù termenet strizh. Ne c'heller implij nep arm nemet reoù an [[ezel|izili]] hag ar [[korf|c'horf]]. Meur a zoare a vez kavet e pep bro ken he deus [[Breizh]] he hengoun dezhi ([[gouren breizhek]]) hahag e vevez meneget ar gouren e Breizh evel an hini nemetañ.\nAr [[gouren libr]] a zo bet degemeret er [[C'hoarioù olimpekOlimpek]] e 1901.<br />Ar gouren gresian-ha-roman a zo nes d'ar gouren a veze pleustret en Olimpia e-pad ar [[C'hoarioù Olimpek an Henamzer|C'hoarioù olimpek kozh]] hag e veze priziet gant Gresianed kozh p'en em gannent en noazh, met gwisket gant [[eoul]] [[olivez]] evit ma vefevije diaes tapoutkregiñ en izili ar gourener all.\nDaou stil gouren a vez kavet : ar gouren gresian-ha-roman m'eo difennet d'an emgannerien tapout krog el lodenn eus ar c'horf zo dindan ar gouriz hag ar gouren libr. Ouzhpenn-se e weler gourenoù m'eo difennet chom e gourvez (gourenoù ar broioù keltiek evel ar [[gouren breizhek]] hag ar [[gouren skosat]]) hag an darnvuiañdarn vuiañ eus ar re all.\nPeurliesañ e vez pleustret ar gourenoù gant amatourien. Ar broioù o deus kaset d'ar C'hoarioù olimpek ar c'hourenerien wellañ a zo bet [[Iran]], ar [[Stadoù -Unanet]], [[Rusia]], [[Bulgaria]], [[Hungaria]], [[Sveden]], [[Finland]] ha [[Turkia]].\nAdtapet diwar « https://br.wikipedia.org/wiki/Dibar:MobileDiff/1518322 »


Saghadal — Wikipedia\nAotrouien an Inizi e Saddell\nSaghadal (gouezeleg, distaget: /sɤ.əd̪̊əlˠ̪/), Saddell e saozneg, zo ur gêriadenn e Bro-Skos, e reter ledenez Cinn Tìre en Argyll and Bute, dirak Kilbrannan Sound hag Enez Arran, un 10 km eus Campbeltown, war an hent (B842) da g-Carradale. Dont a ra an anv Saddell eus ur ger norsek hag a dalv kement ha traoñienn draezhek.\nAbati ha kastell[kemmañ | kemmañ ar vammenn]\nUn abati sistersian zo bet e Saghadal, ha chom a ra an dismantroù anezhañ. Kroget e oad d'e sevel e 1160, en amzer Somerled, ha kendalc'het e voe dindan e vab, ha tud Kenel MacDonald a voe Aotrouien an Inizi.\nAdtapet diwar « https://br.wikipedia.org/w/index.php?title=Saghadal&oldid=1469700 »\nKemmoù diwezhañ degaset d'ar bajenn-mañ d'an 4 Ebr 2013, da 18:01.


Alc’hwez kevrin ar vuhez | Daskor\nAR BARZH – Souezhus ez eo o devoa gallet an Drouized kozh menegenniñ1 ar savadur-koun2 anvez an Driadennoù daou vil bloaz a-raok hon amzer-ni. An Driadennoù a respont, estlammus ha poellus d’an holl goulennoù a c’hell spered an den ober diwar-benn ar Grouidigezh ha diwar-benn penn-ratoz an Denelezh. Rak, e gwirionez, poent ebet ne chom, en deñvalijenn. Hervez ar sklêrijenn a zeu, a-vremañ, da vezevelliñ ac’hanon. – ha me c’hoazh nevez deut da skol an Drouized – ez eo diarvar klok (evidon-me d’an nebeutañ) a biaoue an Drouized alc’hwez kevrin ar Vuhez. An dud-mañ a zo bet ar c’haerañ speredoù a zo tremenet war ar bed ; o gouiziegezh hollek a oa graet gant holl anaoudegezhioù an denelezh a-ziaraok. Biskoazh, ab’oe, n’ez int bet kompezet gant den all. Ne vane netra da lavarout en o goude.\nAN DROUIZ – Ya, gallout a reomp lavarout ez omp arru amañ da stokañ ouzh ar peurleun3. An Driadennoù a zo, koulz lâret, kendastum4 an Amzerioù.\nAR BARZH – Meizhadur Tri Gelc’h ar Vuhez a ra din degemer va buhez evel m’emañ. Va stad, er Gevredigezh, ez eo an hini a zo dleet dezhi bezañ dre red. Heuilh a ran an diglemmerezh5 hag argas a ran an emzispac’h6. Ar marv, evidon, pa ez on bremañ diskibliet7, en em ziskouez hep e neuz spouronus. Arru eo ? Aze ’mañ ? Ra vezo eta arru mat.\nAN DROUIZ – « Na vern petra a c’hoarvezo, pezh a dle bezañ a vezo ». Furnezh don, spiswel8 estlammus ar barzh kozh Gwenc’hlan ! Pebezh dallentez eo hini an neb a lavar bremañ : « Doue a zo dreist-holl mat, netra ne c’hoarvez hep e youl » hag e lavar ivez, kerkent, pa vez gwallet e dra : « Va enebouien a zo enebourien Doue, bezañ ’int gwazed an Diaoul ». Mat e vefe koulskoude bezañ reizh9 : mar ne c’hoarvez netra hep Aotreadur Doue – un Doue evel ma veizhont anezhañ – neuze ’ta Doue n’ez eo tamm ebet dismegañset pa ez eo Eñ E-unan en defe skoazhellet an enebour. E gwirionez Gwenc’hlan eo an hini poellek Gwenc’hlan, ar barzh kozh, mestr er c’hentelioù drouizel !\nAR BARZH – An enebiezh etre ar gristenelezh hag an drouiziezh, daoust ha reizh10 a oa ?\nAN DROUIZ – Ar C’hrist n’ez eo ket deut da enebiñ ouzh an Drouiziezh. Al lezenn gristen ne bella ket an drouiziezh. Un driadenn a ro an dazlavar-mañ11 : « Tri barzh-sant e Lez Arzhur : Teilo, Kadog ar Fur ha Prideri ». Hogen spered dizalc’h an Douiziezh a zo bet a-viskoazh sellet evel ur spered gwallus gant ar renadurezhioù mac’hus, koulz ar re vroadel eget ar re gredennel, da lâret ar renadurezhioù a ouenn estren.\n(1) menegenniñ : imaginer\n(2) savadur-koun : mémorial\n(3) peurleun : plénitude\n(4) kendastum : somme\n(5) diglemmerezh : acceptation du sort\n(6) emzispac’h : révolte\n(7) diskibliet : renseigné\n(8) spiswel : clairvoyance\n(9) reizh : logique\n(10) reizh : juste\n(11) dazlavar : déclaration\nLiens transversaux de livre pour Alc’hwez kevrin ar vuhez\n‹ Dindan an dervenn drouizel\nOberiantezh an danvezenn ›